
PR^FATIO 



Quum multis aliis, tum vero duabus praecipue causis 
ad hoc scribendum de Institutione foeminoe christianoe 
opusculum impulsi sumus. 

Primum nobis cogitantibus dolere non semel contigit 
omnem fere Vivis memoriam apud posteros obsolevisse, 
et vetustate tanquam evanuisse. Profecto enim confitebe- 
ris, si perpaulum intueri volueris in scriptores illos, qui, 
ineunte sextodecimo saeculo, liberaliter instituendse juven- 
tuti operam dederunt, jam in omnium ore esseErasmum, 
Rabelasium, Monlanium, multosque alios summa laude 
esse ornatos. Vivem vero, quo neminem alium nec indus- 
tria, nec ingenio majorem facile dixerimus, quis nostrum 
ad hanc setatem legit ? Aut quis novit omnino ? Itaque 
hasce vindicias, quantum in nobis est, tentavimus. 

Deinde aut fallit nos suscepti operis amor, aut nuUa 
unquam magis accommodata fuit qusestio ad hoc tempus, 
quo vehementer, ne dicamus immoderate, de puellarum 
institutione laboratur. Quapropter non inopportunum 
visum est accurate quaerere quid vir admirabili natura, 
exquisita doctrina et singulari judicio, de tanti mo/nenti 
re senserit. Quis igitur fuerit Vives, quae praecepta de 
prima puellarum setate suo operi inseruerit, et quibus 

doctrinis eas instructas esse voluerit, distincteetordinate 
ndicabimus. His cognitis, inquiremus quatenus veteris 

disciplinae vestigia servaverit, quomodo autem novam 

inire viam inceperit quseque ab ipso ii sumpserint qui 

eamdem rem illustraverunt. 
Illam habebit utilitatem is argumentorum ordo, ut 

quid per se valeat opus, de quo disputabitur, quam aper- 

tissime videas. 

CAPUT PRIMIJM 



De Vivis vita 

J. L. Vives, natione et genere Hispanus, pridie 
Martias Nonas, A. M.CCCC.XCII, Valentiae natiis est. 
Qua quidem urbe, quamvis in multas regiones postea 
incurrerit, adeo non aequo animo caruit, ut semper non 
sine summa voluptate, quum infirma atque etiam aegra 
valetudine esset, ejus « coelum nitidum, purum, mite, 
clemens (1) » reminisci soleret. 

Nobilissimo loco ortus est, nam majores habuit 
amplissimis honoribus functos, qui quum magno usui, 
tum vero ornamento Hispanis principibus fuerunt. 
Patre imprimis usus est, ut tum erant tempora, a lit- 
teris non abhorrente, et adeo severa matre, ut « nemi- 
nem magis » fugeret atque aversaretur, quum esset 
puer, sed « nuUum mortalem magis in oculis (2) » 
postea tulerit. Jam non dubitandi locus est, quin ab 
ineunte aetate hauserit liberales artes quibus ad huma- 
nitatem principum liberi informabantur. Exquisitos 
enim audivit magistros, et in eis Hieronymum Ami- 
guetum, temporibus illis disertissimum, cui totum se 
tradidit admirabili quodam ad litteras studio concitatus. 

(1) Viv. Prcef. adSomnium Scipionis,T, I. p. 20. 

(2) Viv. De Inst. fosm. christ,, L. II. G. X. T. II. p. 738. 

Magna ingenii documenta hoc sub praeceptore praebuit, 
namque latine loquendi peritissimus evasit, quamvis 
antiquis doctrinis adhuc faveret Amiguetus ac invehe- 
retur in Antonium Nebrissensem illum, quem Acade- 
miae « Complutensis... prsecipuum ornamentum » 
judicabat Erasmus « planeque » dignum « qui multos » 
vinceret « Nestoras (1). » 

Quum se ita gereret ut scientia jam esset perspicuus 
omniumque doctrinarum studiosus esse videretur, Lute- 
tiam adiit, unde totius eruditionis lux fulgebat, prae- 
sertimque « Theologiae studium, ut nunquam alias 
aeque (2) », florebat. Qua in Academia quadriennium 
quum versatus esset, tamen non invenit unde ingentem 
noscendi cupidinem expleret, omnemque psene operam 
perdidit. Etenim duo tum excellebant doctores, aut nulla 
aut prava doctrinapraediti, Gaspar Lax Johannesque 
DuUardus, quorum alter Homerum « nugarum om- 
nium (3) » parentem insanumque senem esse dictitabat, 
alter autem illud decantare solebat : « Quanto eris 
melior grammaticus, tanto pejor dialecticus, et 
Theologus (4). » 

Itaque eorum ineptias atque « nugacissimas nugas » 
tam parvi fecit, ut saepissime postea optaverit, se « non 
tam in illis » adhaesisse, quae, « quoniam tenero adhuc 
animo » summoque studio excepta erant, « ideo tam 
tenaciter » haerebant, « ut elui nuUa... arte (5)» 
possent. Non igitur mirandum est Vivem, ut acerrimo 

(1) Erasm. Epist. J. L. Vivi, L. XVII. T. I. p. 755. 

(2) Id. Epist. Nic. Everardo, L. XVIL T. l. p. 751. 

(3) Viv. Ovatio Virg. Marice, T. IL p. 144. 

(4) Id. Decaus. corrupt. art. L. II. T. I. p. 361. 

(5) Id. In Pseudodialecticos . T. I. p. 273. 

sophistarum odio inflammabatur, abista Cimmeriorum 
schola discessisse, in qua nihil, nisi illud esset « ama- 
rissimo condimento conditum, horrida atque inculta 
barbarie concinnatum, istis sophismatum ineptissimis 
differtum tricis (1) », disci posse putabat. Quamobrem 
in Flandrias profectus est, ubi meliorum litterarum 
studia vigebant, Brugasque primum adiit^ A. M. D. XII, 
quia sperabat sibi paratiora omnia ad discendum fore, 
et in hac bene morata constitit civitate, cujus « ratio 
administrationis..., educatio, ac civilitas populi..., et 
incredibilis in eo quies ac justitia per gentes (2) » 
celebrabantur. 

Quamdiu Brugas incoluerit, haud facile dixerimus. 
III ud modo constat eum Lutetiam esse reversum, ut 
Christi Jesu Triumphus, A. M. D. XIV, ederetur; 
Lutetia autem discedentem, rursus petiisse Flandrias 
etinillud Musarum « hospitium » , Lovanium, conces- 
sisse. De Lovanio non inutile est ibi paucis exponer^, 
inde manifestum fiet quae Vivis fuerit conditio. 

Tunc multi optimarum artium studiis eruditi viri 
quum Academiam, tum vero Buslidianum CoUegium, 
« totius Caesarese ditionis ornamentum (3) » illustra- 
bant. Erat Jacobus Ceratinus, vir probe doctus. Erat 
Hermannus Wuestphalus, in instituenda juventute 
prudentissimus. Erat Adrianus Suesonius, praeter 
singularem utriusque linguae scientiam, moribus mire 
candidis. Erat Rutgerus Rescius qui non vulgarem 
doctrinam summa modestia decorabat. Erat Adrianus 

(1) Viv. In Pasudodialecticos, T. I. p. 280. 

(2) Id. Epist. cons. et senat. Brug., T. II. p. 8S9. 

(3) Erasm. Epist. J. Sucqueto, L. XXIII. T. I. p. 1261. 

Barlandus, vir nullo fuco et proinpta quadam ac pura 
latini sermonis facilitate (1). Cunctos quidem candidos 
et humanos expertus est, mox etiam eum cognovit quem 
constanti fide. prosecutus est, egregie subtilem illum 
scriptorem, Erasmum. Erasmus vero, quamvis in 
intimam summorum virorum familiaritatem intravisset, 
ne prosperis quidem elatus, nihil de solita modestia 
detraxerat. Imo, quum insita facilitate atque libera- 
litate cuicumque indulgeret, non is erat qui juvenem 
acerrimo studio incensum repulisset. 

Jam incredibile est quantopere Vives quolidie et 
scribens et legens et commentans, communicante, 
monente, favente Erasmo, profecerit. Primum 
studium Graecae linguae, nunquam iniermissum a 
primaque adolescentia cultum et semper auctum, hoc 
rursos sub praeceptore renovavit. Ingeas deinde con- 
cepit odium in sophistas quibuscum a teneris annis 
fuerat. Vix enim, A. M. D. XVIII, absolverathaud 
contemnendum Ulum librum, De initiiSj sectis et 
laudihus philosophicc y quum amarissimum alium, 
In PseudodialecticoSj composuit. In quo per jocum 
acutissime Parisienses illos doctores irridebat qui nihil 
aliud, nisi « insane et loquacissime delirare (2) » 
docebant juventutem. Majora etiam ausus est, nam 
antiquos lacessere et vellicare incepit, et quum multos 
alios, tum vero reprehendit Aristotelem, virum sane 
« ingenii acumine, judicio, dexteritate, prudentia, 
diligentia, atque studio omnium cujuscumque aetatis 

(1) Erasm. Epist, B, Buehoni, L. XVII. T. I. p. 756. 

(2) Viv. InPseudod., T. I. p. 272, 

scriptorum facile (1) » prsestantissimum, sed quasi 
consulto et suas et aliorum sententias obscurantem. 

Multis autem Vives, ut erat ejus audacia, displicuit, 
praesertimque inimicitias subiit Theologorum, qui 
jam ex eo tempore pertinaciter eum insectati sunt. 
Itaque ea causa Lutetiam aliquantisper proficiscendi 
ei fuit, et ibi cum doctissimo et illustrissimo viro, 
Budseo, aliquod commercium habuit ; sed inter ambos 
societas fuit, nunquam amicitia, quia non deerant qui 
in Budsei animo « caecae aemulationis fomites residere 
judicarent (2). » 

Lovanium quum non ita multo post reversus esset, 
privati prseceptoris munus exsecutus est, instituen- 
dumque Wilhelmum Croium, Toletanum archiepis- 
copum, libentissime suscepit. Mox autem eum amisit 
Maecenatem, immaturo interitu abreptum, veluti 
tlosculum tenerum « in ipso exortu (3) succisum », 
nec uUum percepit fructum ex illo opere quod defuncto 
dedicaverat, In septem Psalmos pcenitentiales me- 
ditationes septem. Eodem tempore docebat Hierony- 
mum Ruffaldum, Ecclesise Petri Gandensis abbatem, 
Antoniumque Bergensem, Honoratumque Joannium, 
et Petrum Malvendam, et illam origine doctrinaque 
nobilissimam mulierem, Menciam de Mendoza. 

Intereaquum jam Lovanii celebraretur et in omnium 
ore versaretur, « docendi magister » designatus est, 
et ad explanandos grsecos auctores incubuit. Quod 
quidem quum jam per se, tum multo magis erat 

(1) Viv. Decaus. corrupt. art.y T. I. L. I. p. 336. 

(2) Bud. Opera. Basil. 1545. — Bud. vita. T. I. p. 13. 
(3; Erasm. Epist. Budceo, T. I. L. XIV. p. 682. 

animadvertendum, si reputaveris quam male id temporis 
audiret ea lingua, non ita cognita, nec a multis culta, 
paucis certe grata et probata, imo pluribus suspecta et 
invisa, quam « homines... ex theologorumordine..., 
Appiana pertinacia pr«editi, pravarum opinionum insti- 
tricem esse... et aflfertricem (1) >> fremebant. Latmos 
autem non neglexit , et in hoc genere iUa opera 
explicuit, Ciceronis Leges, Philelphi Conmvxa, 
quartum Rhetoncorum ad Herennium librum, 
Maronis Georgica, Scipionis Somnium, De Se- 
nectute lihrum. Alia scripta simul edita sunt, Ad 
Cornelium Sullam ne deponat dictaturam Decla- 
matio, Pro Coeco contra Novercam Declamatio, 
Pompeius fugiens, Fdbula de homine. 

Hunc qui audiebant commentantem, canorum ora- 
torem et volubilem esse dicebant, addebant etiam m- 
dustrium, diligentem, et ad qusevis aptum et habilem. 
Cseterum quantam sui injecerit admirationem, quum 
e multorum aliorum testimoniis, tum vero e quadam 
Thom^ Mori, qui ipse tum fuit, epistola maxime mtel- 
ligi potest. Is enim Vivis operibus « neque magis ele- 
gans, neque eruditum quidquam » jamdiu vidisse se 
negabat, nec quemquam alium fere reperiebat, « qui 
tam virent« ^tate, tam absolutum cyclopedias or- 

bem (2) » absolvisset. 

Nihiligiturejus glorise deerat. Ideo quum aggressus 
esset Erasmus Patrum latinae Ecclesi^ opera msteu- 
rare, ut emendatius et intelligentius legerentur. Vives 

(1) Bud. De stud. litt. recte instituendo, T. I. p- 5. 

(2) Erasm. EpistolCB. 

Epist. Thomc. Mori Erasmo, T. I. L. XIII. p. 640. 

ad hanc perficiendam rem, quae imprimis difficilis 
videbatur, omni cura incubuit, scribendosque de Augus- 
tini Civitate Dei commentarios suscepit. Quantam in 
conquirendis, evolvendis, comparandisque exemplari- 
bus diligentiam adhibuerit, incredibile est. Quippe sin- 
gulari ingenii felicitate mirabilique industria indagavit, 
explicuit, illustravit, et in pristinum nitorem restituit 
hoc opus, quod a tam sero per typographos prodiisse 
in publicum (1) » dolebat Erasmus. Sed adeo non 
retulit illam quam sperabat gratiam, ut obtrecta- 
tionem effugere non potuerit. Etenim tantum, pro 
meritis doctorum suffragiis, percepit invidiam et 
odium, vehementissimeque, tanquam si sacrilegium 
admisisset, a a monachis » accusatus est qui « nihil... 
viri praeter barbam, eruditionis ne pilum quidem, 
prudentiae non multoplus (2) » habebant. Erat autem 
eo animi robore saeptus, ut quodvis potius periculum 
sibi adeundum, quam a sperata eruditionis gloria dis- 
cedendum putaret. Itaque temperavit a conviciis, 
istosque rabulas ac latratores despexit. 

Attamen animum tantopere ad hoc absolvendum 
opus intenderat, ut ex eo tempore numquam bene va- 
luerit ; quippe cui « fracto corpore cuncto, et nervis 
velut lassitudine quadam et debilitaie dejectis, in caput 
decem turres incumbere... indicendo pondere, ac mole 
intolerabili » viderentur. Imo et cathedram ascendere 
et juventutem docere psene destiterat, tantumque 
(( scholarum tsedium » perceperat, (( ut quidvis » 



(1) Erasm. Epist, A. Fonsecoe, T. I. L. XXVIII. p. 1378. 

(2) Id. Colloquia, T. I. p. 588. 

facere, « quam ad has redire sordes, et inter pueros 
versari (1) » mallet. 

Antverpiam igitur, curandsB valetudinis gratia, 
invisit; ibi autem quum non convalesceret, Brugas 
commigravit. Hac vero in urbe diutius commoratus 
est quam putabat, quum propter loci quamdam amoeni- 
tatem, tum propter adventum Henrici octavi, Britan- 
norum regis, quem exspectabat sibique jamdudum 
amicitia conciliaverat. Ampla ab eo accepit beneficia, 
nam, quum magna mercede conductus esset, in Bri- 
tanniam, A. M. D. XXIII, accitus est, ut Regis filiam, 
Mariam Tudorem illam, erudiret. Jam singulari 
omnium exspectatione exceptus est, prsesertimque 
fautricem habuit reginam ipsam Catharinam, « fnemi- 
nam egregie doctam (2) », cui ordine illa dicavit 
opera : De ratione studii puerilis et De institu- 
tione fceminoe christiance. 

Non jam in angustia rerum versabatur, eumque 
vitae cursum tandem tenebat, ut in otio cum dignitate 
esset. Nec ita multo post in Oxoniensi Academia 
artium gradus adeptus est, Collegiique cui Corpus 
Christi nomen est « socius » factus est. Attamen 
abhorrebat ab aula, quamvis ejus domum illustrissimi 
viri frequentarent, seque, quantum poterat, ab ea 
removebat, ut stiidiis indulgeretquibus inimica est vaga 
principum vita. Oxonise, quanquam « ccelum istud 
ventosum, densum, humidum..., et victus ratio (3) » 
non admodum placebant, in litterato otio plerumque 

(1) Viv. Epistolce. — Epist. Era^mOt T. II. p. 100. 

(2) Erasm. Epistolce. — Epist. J, Vergaroe, T. 1. L. XIX. p. 846. 

(3) Viv. Epistolce. - Epist, 6f. C. Nozereno, T. II. p. 114. 

vivebat. Constans tamen et certum domicilium Oxoniae 
non habuit, quippe nonnuUis e documentis eum appa- 
ret nunc in Gallia, nunc in Flandriis esse peregrina- 
tum, Brugasque non semel revisisse, ubi librum illum 
et verbis et rebus illustribus refertum, A. M. D. XXVI, 
edidit : De subventione pauperum, sive dehumanis 
necessitatibus. 

Quum sibi omnia prospere jam succedere videret, e 
summo illo fastigio prseceps dejectus est, et quse con- 
ditio quietis plenissima fore videbatur, in ea maximae 
tempestates eruperunt. Repudiatam enim ab Henrico 
octavo Catharinam quum tueri ausus esset, acerrimam 
invidiam Regis subiit, nec ullam aliam ob culpam, 
nisi propler animi candorem veritatisque amorem, rapi 
in carcerem jussus est. NuIIam vero profuditquerelam, 
nec supplex in conspectum judicum venit, et ita se 
gessit, ut nec irse indulserit unquam, nec acceptae 
injuriae servaverit memoriam. Ereptus autem tanto 
periculo libertatique redditus, in Flandrias, A. M. D. 
XXVIII, reversus est, litterisque recreatus se ad 
pristina studia revocavit, et Brugis habitavit ubi 
jam, A. M. D. XXIV, uxorem nomine Valdauram fl ) 
duxerat. 

Absolverat interea opus quod De officio mariti 
inscribitur, aliudque cui nomen est De concordia et 
discordia in humano genere Carolo quinto dica- 
verat. In quo sapientissime, ut ejus erat judicium, 
quserebat qua ratione cives inter se concordiam ac 
pacem servarent, compressaque male civilia dissidia 
obruerent, priusquam eo venissent res, unde easpostea 

(1) Viv. Epistolce. - Epist, Erasmo.T. II, p. 103. 

vel optimus quisque non posset, etiamsi maxime vellet j 
eximere. Non minorem adhibebat prudentiam in alio 
scripto cui De pacificatione nomen est, et quum multa 
alia audacter, tum vero illud imprimis dicebat atque 
praedicabat, neminem christianum vere vocari posse, 
nisi concordiae studeret, neque gladio, neque igne, 
sed caritate atque benevolentia esse tuendam reli- 
gionem . 

Confecit etiam, A. M. D. XXXI, illud immensi ac 
prope infiniti laboris opus, De corruptis artibus. In 
quo non explicate, non abundanter, non illuminate tan- 
tum patefecit quibus de causis grammatica, dialectica, 
rhetorica, philosophiaque foedissima barbarie perculsse 
jacuerint; sed etiam revocare velut ab Inferis aggressus 
est has ipsas quas dicimus artes, quae densissimis 
inscitiae tenebris obducebantur. Jam in hoc perficiendo 
munere usque eo diligens et industrius fuit, ut omnes 
quum grsecos, tum latinos auctores legerit, nec 
philosophorum modo, aut historicorum, poetarumve 
cognitionem assecutus sit, verum etiam jus civile, 
medicinam, theologiam, mathematica perdidicerit, 
investigarit, explan^rit. 

Aliud deniqueinchoaverat opus, De veritate chris- 
tiancs fidei ; sed quum in moderati atque honesti otii 
portum confugere debuisset, tum majore totius vale- 
tudinis perturbatione exanimatus est, et summum illud 
studium remisit quo ab ineunte aetate fuerat incensus. 
Tum conticuSre ejus litterae, adeoque familiaris facta 

est podagra, « ut jam minus ex assuefactione 

gravis (1) » esset. Ingravescente autem in dies setatis 

(1) Viv. Eptstolce. ^ Epist. Erasmo, T. II. p. il4 

imbecillitate, in illum morbum incidit ex quo postea 
non convaluit. Mortuus est igitur pridie Maias Nonas, 
A. M. D. XL, et in Donatis Brugensis Ecclesia sepul- 
tus est ille praestantissimo ingenio vir et immortalitate 
dignissimus. 

Quid sit deeo existimandum, paucis nunc coUigen- 
dum est, 

Multi sane eodem tempore exstiterumt scriptores, 
quorum magis percrebuit fama ; paucissimos tamen ex 
iis reperias qui pluribus virtutibus floruerint. Mira in 
eo lenitas, mira suavitas, mira humanitas inerat, 
tantaque persolvendo in omni officio moderatio, ut eum 
suspicerent atque amarent omnes ii quibuscum commer- 
cium habuit. Caeterum eo magis eminet ejus lenitas, 
quod, quum criminationibus adversariorum saepissime 
fuerit expositus, tamen nunquam vel ad repellendam , 
vel ad referendam injuriam adductus sit, et magis 
probitatis commendationem, quam ingenii famam, sibi 
nihil arrogans, aliis plurimum tribuens, aucupatus sit. 
Itaque proeliorum suae setatis potius spectator fuit, 
quam particeps et socius et adjutor, ejusque vota 
pacis et togse, non belli aut armorum fuerunt. 

Quamvis mansuetissimus in moribus fuerit, tamen 
constantem et fortem civem se gessit, ut neque Henrico 
octavo, neque ipsiCarolo quinto, quem monendo leviter 
perstrinxerat , cesserit. Res secundas et ad voluntatem 
fluentes quum moderate ferret, adversas fortiter, ut viro 
dignum, tulit, et in omni vita praeclaram quamdam 
firmitatem semper servavit. 

Incredibilis hisce virtutibus adjicienda est eruditio, 
qua velBudseo, vel ipsi Erasmoaequandus est. Nullam 

enim fere liberalem disciplinam dixeris, quam non 
excoluerit, imo non et illustraverit. 

Quod ad religionem attinet, quid senserit satis pers- 
picuum est. Omnino se cohibuit ab his contentionibus 
qu8e in illam turbulentissimam aetatem eruperunt. 
Namque quum docti, in his maximis opinionum pro- 
cellis asperitatibusque rerum, super religione suspecti 
plerumque haberentur, necsatis tutiinterimperitorum 
gregem (1) essent, noster incolumis paene permansit. 
Catholicam sane religionem retinuit, sed illam quam 
liberalem, elatam, generosam dicimus, nec tamen 
unquam reformatam partem amplexus est : quippe qui 
abhorreret ab iis hominibus, qui « extra vetita septa, 
et firmata partim divinis legibus, partim antiquo 
Ecclesise consensu ac ritu (2) progressi erant. Quare 
nec aMCtor sectse fuit unquam, nec suasor, nec impul- 
sor ; sed inillis viris annumerandus est, qui, turbidis- 
simis in temporibus nati, nihil inter pugnantium 
clamores et tela, nisi animos efferatos placare et 
reconciliare conati sunt. 

Imo asperrime de Luthero ipso locutus est, quem 
maximarum calamitatum auctorem fuisse dicebat. 
Opinionem sane immodicam ! Sed quis nescit quantum 
ad veterem disciplinam evertendam valuerit ille, « qui 
primum » ausus est « quaedam in dubium revocare, 
initio modice ac verecunde, mox aperte, non solum ut 
disputaret, sed ut negaret, abrogaret, tolleret, per- 
multa tanta confidentia, quam si de coelo et arcanis divi- 
nitatis esset delapsus, aut de caloeo vel pallio suendo 

(1) Erasm. Epist. Herm. d Novaquila, T. I. L. XX. p. i031. 

(2) Viv. De Europce statu, T. II. p. 337. 

foret quaBstio. Ea fenestra aperta, jam non quae spe- 
ciem aliquam dubitandi possent prsebere, sed quae per 
tot annos accepta, et approbata essent ab Ecclesia, 
rejecta sunt, ut falsa, inutilia, noxia (1). » 

Ergo Catholicam religionem, ut id brevi expediamus 
quod sentimus, dissolute professus est Vives, nec 
tamen unquam Lutheranse parti favit. Sedejus sit finis 
vitae ; jam ad InstUutionem foemince christiance 
veniamus, et quae sit hujus operis summa commemo- 
remus . 



(.1) Viv. J)e Communione rerum ad Germanos inferiores 
T. II. p. 923. 

CAPUT II 



Quae sit » Institutionis foeminae christianae » 

summa explicabitur. 

Ut a cunabulis ipsis oportere oratorem informari 
censebat ille quidem Fabius ; sic ab unguiculis pro- 
tinus, ne dicamus dum foetus adhuc in officina naturse 
fingitur, necesse esse puellam institui existimat 
Vives. 

Ergo statim ut nata est, jam erit attendendum 
quemadmodum nutriatur, quoniam in hac maximi mo- 
menti re non timendum est, ne parentes diligentiores 
esse videantur. Principio non tradetur nescimus cui 
mercenariae nutrici, namque « dimidiatae » vere sunt 
matres ese « quae pariunt tantum (I) », nec quidquam 
tam contra naturam est, quam ut mulier, id quod 
genuit, alere recuset. Sed materno aletur lacte, quum 
vix quidquam aliud, vel ad corporis salubritatem 
firmitatemque, vel ad animi mores indolemque, seque 
valeat. Nonne prseterea suam esse ifiliam verius credet 
mater illam, quam non in utero tantum gestavit atque 
peperit, sed etiam cui sanguinis vitaeque partem 
transmisit, cui primum leniter arrisit et blandita est, 

(1) Erasm. De puer, stat, aclih. instituend., T. I. p. 424. 

cujus prima oscula accepit, cujus denique infracta 
murmura officiorumque implorationes captavit (1)? 

QusB in hunc modum accurate disseruit Vives, se 
non invenisse omnia et nonnuUisa scriptoribus quaedam 
sumpsisse libentissime confitetur. Namque quum mul- 
tos alios, tum vero Plutarchum, Aulum Gellium 
Philelphumque potissime secutus est, qui infantes 
ab ipsa matre ali jam antea jusserant, egregieque 
animadverterant, mira natur^p solertia, geminas mam- 
mas mulieri dari, ut, si geminos etiam uno partu 
pareret, tamen illis non deessent pares lactis fontes 
quibus satis abunde sustentari possent. 

Quod si morbus aliquis aut «^gra valetudo obstiterit 
quominus id efficiat mater, hoc saltem summo studio 
curandum erit ut optima deligatur nutrix, quae et mo- 
ribus casta et ingenio providens sit, ne tener foetus aut 
malam valetudinem, aut ingenii corruptelam cum lacte 
simul imbibat. Etenim magni, mehercule, interest quae 
et qualis sit ea mulier, qu^e tantum apud teneram 
infantium a:^tatem valet, quia puella cum ea quotidie 
domi vivere debet. Caelerum quis nescit ita natura com- 
paratum, citius Isedere mala quam prodesse bona, 
nos esse tenacissimos earum rerum qua^ in primis 
percipiuntur annis, ea magis in animo haerere quse 
deteriora quam qufp meiiora sunt, et usque in adultam 
setatem manare vitia ab ipsis vit^P crepundiis hausta ? 

Quare matrem, post Platonem atque Plutarchum, 
jubet et ipse Vives diligenter cavere ne garrula, ne 
vitiosa, ne lasciya sii nutrix ; namque ut corpori pro- 
dest, id quod in provorhio est, cibus ilio qui quotidio 

(1) Viv. Velnst. fcrm. christ., T. W. Ti. I. C. 1. p. fiT^O. 

sumitur, sic lac acorpore, quod regitur honesta mente, 
haustum, has ipsius mentis virtutes in infantis natu- 
ramarcana contagione quadam deferre creditur (1). 

Jam vero nemini satis esse videatur matrem peperisse, 
quippe quae genitricis munus non omnino absolverit, 
nisi primi paedagogi partes et ipsa susceperit. Attamen 
in hoc praestando officio mira est nonnullarum matrum 
negligentia, quae diligentius catulum quam filiam 
curare solent ! Plus est autem « bene institui, quam 
bene nasci (2) », nec mediocris artisest primam infan- 
tiam fingere, ex qua potissimum omnis vita pendet. 
Itaque extra controversiam illud certe ponetur, nullam 
esse tam recentem setatem quae ad institutionem 
quamdam non habilis sit, quia peculiaris imitandi 
facultas in ipsis pueris inest. Proinde si cogitarit 
mater quam lubrica natura sit, non sinet ullam aevi 
partem incultam abire, in qua parari possit aliquid , 
quod suae filiae magnam utilitatem afferat, nec committet 
ut prima aetas sine bona fruge effluat ; sed verius exis- 
timabit puellam esse novalem quamdam, suaque culpa 
deteriorem fieri posse, et ob eam ipsam causam ei 
instillandum esse aliquid, ut nec vexetur aetas, nec 
eruditionis fructus abeat (3). 

Vetat etiam Vives, id quod jam et olim Plato nu- 
trices admonuerat, puellae narrari inanes illas anilesque 
fabulas, quarum ineptia adeo perfunditur atque debili- 
tatur animus, ut jam inde nihil serii, vel in sermone, 
vel in consiliis, vel in vita, vel in usu fortunae, ferre 

(1) Viv. Delnst. foem. christ., T. II L. I. G. I. p. 650. 

(2) Erasm. Colloquia. — Proci, et puellce, T. I. p. 585. 

(3) Viv. De Inst, foem. christ., T. II. L. G. II. p. 651. 

possit. Non est item deterrenda nocturnanim lemurum, 
aut larvarum, maleficarumque strigum nominibus, 
quae a mulieribus conflngi stultissimoerrore solent, ne, 
quum adoleverit, terrore male afficiatur. 

Sese etiam abstinebunt parentes ab impudicis verbis, 
admodumque cavebunt ne risu, ne nutu quidem, turpia 
probare videantur ; sed erunt cuncta ita casta, ita 
pura, ita sancta, ut semper ante oculos puellae modes- 
tise virtutisque imago appareat. Multum enim iis mo- 
vemur exemplis quae velut de vicino contemplamur, 
meliusque ea effingimus ad quae ex proximo compo- 
nimur. 

Quamvis non perinde doctam ac pudicam esse puel- 
lam oporteat, tamen veniet tempus, quo jam ad littera- 
rum studium babilis esse videbitur (1); quippe non 
nata est ut soli sibi vivat, sed ut in hominum societate 
et communitate versetur. Ergo ante omnia percipiet 
prima linguse rudimenta, litterarumque sonos postea 
docebitur et diserte proferet Sciet denique ex litteris 
alias vocales, alias consonantes vocari, quot et quales 
sint, et quibus de causis sic appellentur. Non enim 
parvi refert ad insequentem disciplinam quomodo 
syllabas et verba pronuntiare consueverit, ne perperam, 
ne barbare , ne absurde, sed clare decenterque 
loquatur. 

Operam formandis litteris inter h^c omnia dabit, et 
recte celeriterque simul per lusum scribere assuescet. 
IUud vero imprimis cavebitur ne, exercendae manus 
gratia, inepti « versus..., aut vana cantiuncula » ad 
imitationem ei proponantur, sed aliquod « grave » 

(1) Viv. De Inst, foem. christ., T. 11. L. I. G. III. p. 651. 

dictum et « prudens » extractaque « e Litteris sacris 
aut philosophorum monumentis sententiola (1) ». Non 
enim tenerumcorpus manu, ut aiunt, melius fingitur, 
quam vacuus adhuc animus, mollissimae cerae udaeque 
argillae more, eos retinet postea mores quibus insti- 
tuitur : ut saepe in tenera arborum cortice incisse lit- 
terae, sic inscripta in anino haec virtutis laus , tempore 
demum aucta et quasi confirmata, concrescit. 

Vivem vero non novam omnino muniisse viam, sed in 
nonnuUorum scriptorum vestigiis aliquando institisse, 
animadverti opportune potest. Namque jam dederat 
olim Fabius ejusmodi praecepta; quippe informandum 
oratorem quum professus esset, tamen vel minima 
amplexus est, nec uUam institutionis contempsit par- 
tem, sed in ipsam rerum tenuitatem non sine magna 
sapientia et jucunditate descendit. Suaserat item 
Hieronymus ut instituendis puellis traderentur aut 
buxese, aut eburneae litterse, eaeque suo cuique nomine 
vocarentur; cum his haud injucunde infantem ludere, 
nunc ordinem litterarum servari, nunc omnino per 
jocum turbari, jam mediis ultimas, ultimis autem 
medias misceri, neque sono tantum, sed etiam specie 
et forma eas agnosci posse, donec inexperta ac tre- 
mente manu parvum stylum in cera quadam ducere 
assueverit (2). 

Attamen non deerant multi qui contenderent imma- 
turum esse, ne crudeledicamus, tantumpuellaelaborenx 
imponi, nec eam, si septem annis minor foret, litteris 

(1) Viv. De Inst, foem, christ,, T. II. L. 1. G. IV. p. 656. 

(2) Divi Eusebii Hieronymi. Opera, Parisiis, 1528. 
Ad Lcetam de institutione filice, T. I. p. 19. 

instituendam esse, putarent. Sed non adeo imprudens 
aetatum fuit Vives, ut immodicam exigeret operam ; 
imo egregium servavit modum, nam ea de re delibera- 
tionem ad parentum suffragium omnino rejecit(l). 
Non quod mulierculas audiret illas, quae, crudeli mise- 
ricordia et inimica benevolentia, puellam inter ancil- 
larum ineptias diu detinendam esse censebant, ac 
prorsus a litteris, tanquam a veneao, arcendam existi- 
mabant. TUud tantum pra^scripsit, in discendis studio- 
rum rudimentis, nihil non et cognitu jucundum, et 
puerilibus ingeniis quasi cognatum esse. 

Quum pervenerit rite parata puella ad hanc firmiorem 
{Btatem, qua non jam puerilia oblectamenta sufficiunt, 
sed graviores artes requiruntur, tum grammaticae stu- 
debit, sed illi apertae ac simplici, magis quam 
anxiae ac modestae grammaticae; nam ut in dicendo 
scribendove nocet normam omnino negligere, sic 
eam odiose servare ineptissimum est. Quare in manu 
tersum et nitidum libellum habebit aliquem, in quo de 
verborum declinationibus, vi, regimine, generibus, 
constructione, flguris, distincte et illuminate disputa- 
bitur. Sic facilem sibi comparabit ad alias artes adi- 
tum, quo si careret, per omnes disciplinas tanquam 
cseca aberraret, nec optimarum rerum cognitionem 
unquam consequeretur. Nolet tamen omnia scire, quum 
inutile plane sit investigare qua^causa masculinum aut 
femineum sit hoc aut illud verbum ; sed usum consue- 
tudinemqueauctorum, qui boniatque electi exstiterunt, 
quam diligentissime observabit (2). 



(1) Viv. De Inst. foem, Christ., T. II. L. I. C. III. p. 652. 
\ (2) Id. De ratione studii puerilis, T. I. p. 1. 

Qiiam commendat Vives grammaticam, ea quotidie 
exercitationibus alenda, et tanquam confirmanda est. 
Itaque non sine ingenti fructu et emolumento in lati- 
num oratiunculas puella vertet, initio sane faciles, 
paulatim vero difficiliores, partim graves et sanctas, 
partim festivas et urbanas, quibus recti honestique 
leges ante oculos, quasi lumen aliquod, sponte elu- 
ceant. 

Fabellas etiam scribet quarum capitalia lineamenta 
ante ducentur atque trahentur ; sic distributo, ut fieri 
solet, in quasdam partes argumento, nihil aget aliud, 
nisi ut diversas inter se orationis partes concinne devin- 
ciat atque conjungat aptaque compositione commendet, 
ac, omissa inventionis cura, se totam in limando stylo 
coUocet. 

Dehinc nihil obstabit, quum aetate creverit et jam 
mente firmior evaserit, quin graviores auctores degus- 
tet, et quummultos alios, tum vero historicos odoretur, 
apud quos quid recte, quidve perperam factum sit, 
tanquam in speculo apparet. Quare latinos delibabit 
scriptores, Caesarem scilicet, Justinum, Florura, Vale- 
rium-Maximum, Ammianum-Marcellinum ; graecos 
autem, Xenophontem, ac Plutarchum (1) illum apud 
quem multa de Deo, multa de juventutis disciplina, 
multa depalientia, multa dejustitia, multa de tempe- 
rantia, inveniuntur. 

Nse multa etiam « de componendis affectibus » se- 
dandisque animi tempestatibus leget, namque « vehe- 
menter hac parte philosophiae indiget (2) », qua melior 

(1) Viv. De Raiione studii puerilis, T. I. p. 7. 

(2) Id. De Officio mariti, T. II. C. III. p. 6«4. 

4 



— 30 — 

efficitur mens, et rationis vis excitatiir, ac instillatur 
virtutis amor, sapientiaeque adversus opinionum cor- 
ruptelam praeceptatraduntur. Quidquid autem ad bene 
recteque vivendum spectat, quum apud Platonem et 
Plufarchum, tum apud Tullium atque Senecamrepe- 
ritur, quia non alios facile dixerimus in quibus, velut 
in opimo fertilique agro, laetior pulclirarum sententia- 
rum memorabiliumque verborum seges luiurietur. 

Diligentius vero investigabit atque comprehendet 
scriptores qui de domesticarum rerum usu scripserunt, 
et quum alios, tum in primis his de rebus loquentem 
aut Aristotelem aut Xenophontem noscet; posteriores 
autem, ut quisque his quos dicimus propius peculia- 
riter accesserit. Quare paucula de quotidiana victus 
ratione, nec non de simplici quir^em ac facili medicina 
odorabitur, qua re maxime est opus in morbis, prae- 
sertim quum tanti non sint, ut propter illos nescimus 
cujus medici imploranda opera flagitandumque auxi- 
lium sit. 

Quodsi poetisaliquando delectetur, non illos attinget 
quos ex urbe sua pellendos Plato censebat, improbati 
atque damnati perinde fuissent ; sed illos quorum car- 
mina quamdam legenti proebent utilitatem, inter quos 
Prudentius, Arator, Prosper, Juvencus, Paulinusque 
numerantur (1). Ea enim Vives in judiciis severitate 
est, ut illud satiusesse existimet, « caecas etsurdas... 
ingredi in vitam (2) » puellas, quam ea arcano contagio 
quodam imbibere quae ad incendenda flagitia valent. 
Quare vellet sacerdotes ipsi, (id quod aut parvse aut 

(i; Viv. De Inst. fjem. christ., T. II. L. I. G. V. p. 669. 
(2) Id. De Inst. ftem. christ., T. II. L I. G. V. p. 657. 

nuUius utilitatis esset), quum turbam in Ecclesia doce- 
rent religionem, illas tandem respuerent ineptias quibus 
audientes ad somnum excitare solent, et de fugienda 
lascivorum scriptorum lectione vehementissime cla- 
marent. Non igitur mirum sit ne alium quidem ei 
videri justius in oris ignotis, quam Ovidium Nasonem, 
exulasse, qui, quum multa alia, tum vero impudentiam 
certis consiliis turpiter et flagitiose docuerit. Cseterum 
ea jam parentum fuerit eura, ut ipsi ante puellam 
omnia quasi degustent, et quae legenda, quaeque vitanda 
sint, sedulo prudenterque demonstrent. 

Postremo satis contulerit vel exigua qusedam naturae 
cognitio. Attamen in hac discenda tam implicata 

L 

scientia Cut tum erant tempora) primum sit illud proe- 
ceptum, non ea scrutari ad quae pervenire nequimus, 
sed ea modo investigare et exquirere quae vel ad vitae 
utilitates vel ad corporis usum attinent. Quare demen- 
tiae esse merae judicabat longissime disserere de 
« instantibus », de motu « enormi » et « conformi », aut 
queerere cur,quando, et quomodo quidque fiat. Quod ad 
alias scientias levioresque artes attinet, quid senseriL 
Vives non ita perspicuum est; tameneas parvi fecisse 
omnino videtur. 

Facile jam snspicari possumus, quum hanc institu- 
tionem fuse copioseque Vives explicuerit, quantopere 
illa librorum portenta contempserit, quse per medium 
aevum de bellis et amoribus tam pervulgata praecepta 
decantabant. De cunctis quidem illis « pestiferis » 
naeniis ita severe sentiebat, ut acervatim prohibendae, 
et medio auferendae^ ignique sine exceptione uUa com- 
burendae esse viderentur. Quo in genere, quum a, in 

Hispania » florebant « AmadisuSf Splandianus^ 
FlorisanduSy Tirantus, Tristanus » ; tum « in 
Gallia » vigebant Lancilotus a lacu, Paris et 
Viennaj Pontus et Sydonia, Petrus Provincialis 
et Maguelona^ Melusina^ domina inexorabilis : in 
« Belgica » autem « Florius^ Albus ftos^ Leonella^ 
Cana morusj Curias et Floreta, Pyramus et 
Thisbe (1) » in maxima gratia perseque erant. 

Necdeerant multi alii « in vernaculas linguas trans- 
fusi » libri, hoc est « infacetissima Facetice Poggii, 
Euryalus et Lucretia, centum Fabuloe Boccatii (2) » 
quibus omnes propter incredibilem qamdam voluptatem 
pascebantur, delectabantur, perfruebantur* Quare non 
satis mirari poterat, quod, quum « proeter quaedam 
verba ex penitissimis scriniis Veneris deprompta (3) » 
nihil haberent ista opera, quo legentes oblectarentur, 
nonnulli adeo hebetes essent patres, qui concederent ut 
has ineptias puellae legerent, nec non se ostenderent 
de hac re nihil laborare. 

Sciet autem puella, quae in his legendis delectatio- 
nem capit, se nihil aliud nisi merum venenum bibere, 
et in mentem revocabit qui et quales ii fuerint qui ea 
opera composuerint. Jam plerosque fuisse « otiosos, 
male feriatos, vitiis ac spurcitiae deditos(4) » meritoque 
ultra Sauromatas deportandos probe agnoscet. In 
quibus ne eruditionis quidem umbra, sed inanis quse- 
dam et praesens voluptatis titillatio reperitur, nec non 

(1) Viv. Dp Inst. fcem. christ., T. II. L. I. <:. V. p. 667-6r)8. 

(2) Id. Ihid., p. 658. 

(3) Id. Ihid., p. 658. 

(4) Id. Ihid., p. 658. 



- 33 — 

incondito insulsoiiue stylo coacervatae, magis quam 
compositae nugae, quibus nihil stultius dici queat. Sic 
exempli gratia, vel viginti hostes occidit, aut armis, 
terrore, periculoque mortis fiigat miles ille gloriosus, 
qui quocumque infert aut illatum repellit bellum! Imo 
triginta, imo centum hostes solus occidit ! Ecce autem 
alius qui, quum innumerabilibus fere vulneribus, in 
pngna, adverso corpore, confossus sit, tamen ingenti 
providentia incredibilique naturae miraculo vivit ! 
Vivit? Imo et major, et fortior, et validior evadit ! 

Opportunius, pro istis paene anilibus ineptiis, leget 
puella et illos quos diximus auctores, et hos qui non 
ad excolendam modo sed ad firmandam etiam pietatem 
valent, seque potissimum iis imbuet libris qui animum 
in Deum. extoUunt, pectusque in chistiana quiete com- 
ponunt. Itaque habitabit in EvangeliiSy e quibus fons 
perfectsereligionis manat,et in Apostolorum Epistolis 
Patrumque Ecclesiae (1) operibus, quippe nec planius, 
nec fusius, nec citius apud alios discere posset quid 
ipsa sit, et quo itura, et quomodo olim e peccato fuerit 
redempta, et alia quae ne unum quidem e Christianis 
omnino ignorare fas est. Sed quid multa? Religionem 
sine qua nihil recte, sed quacum omnia recte fiunt, 
institutionis et vitae fundamentum putabit. 

His nonnuUa addidit Vives quae addomesticum usum 
spectant; sed quum multa alia, tum illud imprimis 
prsecepit, ut puella semper alicui operae studiose va- 
caret, nec uUarum rudis esset « artium, quae manibus 
tractantur (2). » Itaque eam admodum prohibebat 

(1) Viv. De Inst. fcem. christ., T. II. L. I. C. V p. 659. 

(2) Id. Delnsf. fcem. christ.^ T. II. L I. G. III. p. rv)-2. 



— 34 - 

colere, amare, ornare « puppas », ut fieri solet, « ima- 
ginem quamdam idolairiae » et quae « comptus ac 
ornatus cupiditatem docent augentque »>, maximeque 
commendabat « scruta illa, quis simulacra totius do- 
mestica? suppellectilis in stanno aut plumbo sunt 
expressa (1). » 

Quanta sit bujus haudquaquam aspernandse domes- 
ticae scientiaeutilifas, facillimeintelligitur. Puella enim 
in manu quod agatscmperhabebit, seu incubiculis, seu 
in caenaculis aut ipsa componit quae oportet, aut aliis 
quid faciendum sitprsescribit. Postea vero, quum nupta 
erit, non in domus « angulo » quodam sedebit moUiter 
et otiose, sed aliquid nectendo, suendo, texendo, tem- 
pus jucundissime consumet. Curabit ut quidquid domi 
est jam in suo cuique loco, id est in thalamis, in arcis, 
in vestiariis ordine ponatur; nam his rebus ita distri- 
butis, quid desit, quid superfluat, quidemendum. quid 
vendendum, quid denique sarciendum, tanquam in 
oculos semper occurret. Quid multa? Aderit ancillis, 
neque si eas coquere, texere, suere, verrerejusserit, 
inepte trepidabit, ut saepissime fit, sestuabit, festi- 
nabit (2). 

Ne aliam quidem maximi momenti rem omisit, de 
qua nemo, vel si remotissima repetes, ut nobis videtur, 
antea disseruerat, id est « culinariam ». Jam quanti 
eam fecerit « artem » quae forte nonnuUis vulgaris 
esse et vilis videbitiir, ex hisce verbis perspicuum est : 

« Discet ad haec culinariam, non illam popinariam, 
sordidam, immodicorum ciborum, et quae pluribus 

(1) Viv. l)e Instr fo"m . chrht., T. U. L. I. G. II. p. 651. 

(2) Id. Ihid., T. 11. L. I. G. IX. p. 729. 

ministret, quam publici coqui tractant : iiec voluptatis 
nimise, ac gulse : sed sobriam, mundam, temperatam, 
frugalem (1). » 

Sic haud exiguam et ab illis et ab his parentibus 
puella inibit gratiam, praesertim si quis eorum in 
morbum aliquem, ut saepe fit, inciderit. Primum, id 
quod nempe difficillimum est, sumptus qui non semel 
extra modum prodeunt ad censum parcius accommoda- 
bit; nam quae mensis parantur, praesente domina, 
minore impensa fiunt; deinde quem curaverit suis 
manibus ipsa cibum, is jucundior erit quam qiii ancil- 
larum manibus ministratur. Postremo multo facilius 
nubebit, namqne non ea sane est quse ignoret, non 
unam uxorem, ut est delicatum fastidiosumque mari- 
torum palatum! inodium viri venisse, quod setironem 
coquendorum ciborum confessa sit. 

Non igitur nomen « culinarise », sine qua nec segri 
convalesceremus, nec sani viveremus, fastidiet, nec 
eam habebit manuumsoUicitudinem, ut ne culinse qui- 
dem adesse velit, aut id spectare recuset quod vel pa- 
rens, vel conjux, vel etiam filius esurus est. Sed sciet 
« feedari magis manum, si porrigatur alieno viro, 
quam si intingatur fuligine : turpius esse conspici in 
chorea, quam in culina : vilius, taxillos aut lusoria 
folia scite tractare, quam cibos : minus decere probam 
gustare in commessatione potum ab alieno viro tradi- 
tum, quam sorbitiunculam viro suo tradendam (2). » 

Qu8e quum ad colendum ingenium, tum ad 
regendam domum suasit Vives, ea singulatim 

(1) Viv. De InsU fcem, christ., T. 11. L. I. G lU. p. 653. 

(2) Id. Ibid,, T. H. L. 1. G. UI. p. 653. 

perspeximus. Inde non obscure apparet quam etsevera 
sit haec disciplina, quamque puellam nou ad libidinem 
instiget, aut armet, sed meliorem efdciat. Manifestius 
autem ejus institutionis summa comprehendetur, si 
quid de tractando, vestiendo, ornando corpore dixerit 
Vives, breviter ad haec addiderimus. 

Jam vero non serviet corpori puella, nec « delicate», 
aut (( moUiter », sed (( continenter » et (( sobrie » vivet. 
Itaque non frigidam modo bibet aquam, qua nihil 
vel ad curandam, vel ad firmandam valetudinem 
aptius est, (id quod sane in dubitationem multi addu- 
cent) sed etiam nelibidinibustanquamfiammaecuidam 
materiam dedat, continentia jejunioque se conteret. 
Quod si tamen usque eo valetudinis infirmitate labora- 
bit, tamque languente stomacho fuerit, ut puram 
aquam ferre non possit, haud intempestive, etidmode- 
rate quidem, paulum (( cervisiae » vel etiam vini ad 
concoquendos cibos adhibuerit. Potissime autem iis 
vescetur oleribus quorum ea natura sit quse nec corpus 
inflammet, nec intemperantiam foveat, quoniam (( non 
-/Etnaei ignes, non Vulcania tellus, non Vsesevus et 
Olympus tantis ardoribus aestuant, ut juveniles medullae 
vino plense, etdapibus inflammatae (I). » 

Eumdem in vestiendo, qui fuit in alendo corpore, 
modum tenebit; namque quam procreavit et eduxit 
Vives puellam, eam et vestivit et ornavit. 

Primum aberit iis vestium lenociniis exquisitioribus 
elegantiisque quse quasi veneno quodam pudicitiam 
polluunt, necad ullamaliam,nisi ad impudicam mulie- 
rem, accomodantur. Carebit item pretiosissimis et longe 

(1) Viv. De Inst, fcem. christ., T. II. L. I. C. VII. p. 662. 

lateque fluentibus tunicis, quibus potius ostentari 
quam tegi corpus videtur ; sed quam simplicissimas 
induet vestes quse inornata munditia modestiam redo- 
leant. Nec magis decet ejus digitos gemmis onerari, 
auresque ita perforari, ut voluntariis et arle qusesitis 
cicatricibus, nescimus cujus ornamenti more, marga- 
ritae dependeant. Etenim quum nec ad decorem, nec ad 
virtutem hujuscemodi illecebrse spectent, quid igitur 
significant et tam aperte ostendunt? Jam crudelitas 
quodammodo est, quum quemquam alium, tum vero 
natura mitem et misericordem pueliam auro quasi ful- 
gere, quum alias multi forte non desint qui esu- 
riant (1). 

Quid existimaret de unguentis quae, ut constat, 
curiosius requirunt puellse, lepidissime dixit. Etenim 
ut squalorem et sordes reprehendit , quibus morum 
civilitas jure offenditur; sic illorum usum probat 
odorum quibus corpus quasi non inutili medicina refi- 
citur, alacrior fit et expergiscitur. Attamen maxime 
cavendum erit ne consuetudo ea, quum nihil per se 
habeat quod adeo sitvituperandum, et nimis exquisita, 
et, ut ita dicamus, putida sit : jampridem nempe illud 
in proverbio est, eam recte olere mulierem quse nihil 
olet (2). 

Itaque non sine bella ironia queerit quid meditetur 
non jam inscia verum puella, quae doloso pigmento se 
illinit, nec non levi pictura, ne dicamus crusta, deli- 
catissime se cooperit. Nempe soli placere sibi vuit ? 
Puerile hoc quidem est! Nempe viris venustior ac 

(1) Viv. De Insl. fcem. christ., T. IT. L. I. G. VIII. p. 654. 

(2) Id 7^/f?.,p. 064. 

o 

foraiostor videri cupit ? In fraudem incidit! Nempe 
maritum his illecebris,quasi quodam hamo, allicere et 
trahere aggreditur? Noe, nisiinsanimus, stulte hoc et 
incaute! Namque, quum nupta erit, tantum jam dis- 
plicebit nudata, quantum fictis ornamentis freta male 
placebat (1). Quid postea? Haec quo sint eruptura 
timemus, conjecturaque valde ad suspicandum ducimur, 
virum illum qui dulci quadam imagine deceptus fuerit, 
erroris sui causam jam esse aversaturum. 

Quare si sapiet puella, non « fucabit » faciem, sed 
sanam, siccam et sinceram habebit ; non « sapunculo » 
illinet, sed aqua a abluet » ; non calamistris capillos 
inuret aut inficiet, ut assimilatum commentitiumque 
colorem subindejactet, tamen nec « impexos» neque 
« furfuribus » conspersos habebit, ipsumque caput et a 
sudore et a squalore tuebitur; non delicatissimo odo- 
rum usu putida, minus autem fsetore horrida erit. In 
speculo sane se intuebitur, et id quidem non ut longas 
horas comam componat, sed ne quid ridiculi aut inso- 
lentis vel in ore, vel in capite sit. Denique quod disci- 
pulis Socrates praecipere solebat^ id putabit et sibi esse 
dictum ; scilicet ut in speculo se spectarent ; si formosi 
viderentur, curarent ut et ipse formosus haberetur 
animus; sin deformes, animi pulchritudine deformita- 
tem corporis compensarent (2). 

Postremo ne pudicitiae florem illum vel invita laedat, 
in publico non erit, sed includet se domi, quum raro 
incidant negotia quibus vacare debeat ut haec apte fieri 
possint (3). Si deturtamenin medio hominum concursu 

(1) Viv. JDe Inst. fcem, christ,^ p. 665. 

(2) Id. Ihid., T. II. L. I. G. VIII. p. 670. 
(3; Id. Ihid., T. II. L. I. G. XL p. 677. 

versandi occasio, tum quid dicat sedulo videat, ne quid 
immodici, et petulantis, et imprimis lascivi in verbis 
deprehendatur. Nec temere aut imprudenter de qua- 
cumque re quae venerit in controversiam effutiat ; inde 
oritur nescimus quod opus amplificandi vel ea quae 
natura simplicissima sunt. Quod ad jusjurandum atti- 
net, tantum id a puella aberit, ut ne vetandum quidem, 
ut poftentum est, Vivi esse videatur. 

Saepissime etiam evenit ut puella quae formosa vulgo 
habetur, aut se formosam esse credit, sine causa nec. 
non sine fine ridere soleat. Eam diceres praetereuntibus 
injicere velle maximam sui*admirationem,quum propter 
futilem quamdam alacritatem assidue de quacumque re 
rideat, ut si quis calvitio laboret, aut pravo pede clau- 
dicet, aut ineptum protulerit aliquod verbum,aut caput 
male quadrante pileo operuerit, aut si forte in nasum 
musca per intervallum involaverit. Qua de re non 
illepide disseruit Vives (1). 

Pendent etiam de morum civilitate quaedam corporis 
exercitationes, quae simul et ludus et rekixatio sunt. 
Sic imprimis non ita probat Vives puellam huic indul- 
gere saltationi, in qua haud injucunda sane vigebat 
illa consuetudo, suavia scilicet dari reddique; quippe 
qui censeret ad acuendam libidinem haec suavia vim 
habere maximam, et imprimis pudicitiam periclitari, 
quum saltatio tot hominum oculis spectaretur (2). 

Ha^^c vero hactenus. Quum jam quidquid in hac 
ratione reperiturordine persecuti simus et per singulas 



(1) Viv. De Inst. fce,n. christ., T. II. L. I. G. XI. p. 679 
(-2) Id. Ibid.,l\ II. J,. I. G. XII. p. 682. 

partes inspexerimus, sufficiat hoc Institutionis foe- 
mince christianwYm^smeiiixxm. Quain adumbratione, 
non auctoris sententias modo retulimus, sed ipsa verba, 
minus imitatores quam ex industria plagiarii, ssppis- 
sime mutuati sumus; quippe ignoti fere plerisque 
formam, et, ut ita dicamus, corpus haud inopportunum 
in lucem producere visum est. 



CAPUT III 



Quae veteris disciplinae vestigia in 
« Institutione foeminae christianae » exstent 

examinabitur 



Qiium non modo desideret commentariolum hoc nos- 
trum doctrinarum enumerationem quas Vives colendas 
esse judicabat, verum etiam circumspectionem, et 
accuratam quamdam considerationem cogere unum 
in locum et in ordinem redigere liceat, quid apud 
eum tanquam notandum et animadvertendum sit. 

Illud ergo primum Vivi objurgaverimus, quod ab 
hac populari consuetudine abhorrentem communique 
usu recedentem rationem ordinavit. Etenim hoc sibi 
quum proposuisset ut Catharinae, Britannorum reginae, 
morigeraretur, paucissimis sane, id est divitibus atque 
ingenuis puellis,'consuluit. At enim optime consuluit: 
sit sane ita! Sed « quid interim fiet tenuibus (I)? » 
Quas ipse Mariam Tudorem docuerat artes, eas etiam 
coeteris puellis tenendas non ita quidem apte existima- 
vit. Inde evenit ut vulgarem illam institutionem, qua 
puUata et circumforanea puellarum multitudo bonis 

(1) Erasm. Christ, matrim» Institutio, T. V. p. 590. 



— 42 — 

litteris ornari, honestissimis doctrinis erudiri, saluber- 
rimisque praeceptis instrui posset, omnino praetermi- 
serit atque neglexerit. Tibi enim persuadere velimus, 
non frequentare publicas scholas puellam eam quam 
informandam suscepit. Quippe qua) privatim educetur, 
doctissimumque audiat poedagogum, qui, quum huic 
uni negotio intentus sit, res veluti digito demonstret 
degustatasque apponat. Quod si non illo utetur magis- 
tro quem requirit Vives, at saltem ab aliqua docebitur 
muliere praeceptrice, qufe non casta tantum sit, verum 
etiam vultus, orationis, morumque gravitate venerabi- 
lis esse videatur. Sed utcumque erunt res, domi certe 
manebit, nedum unquam cum a^qualibus paribusque 
puellis aliquando et ipsa versetur. 

Manifestam deinde sui temporis profecto pra^ so fert 
Vives, qui, quum ingenio suo indulgere quam tempe- 
rare mallel, paulo obsoletiorem et male recentioribus 
moribus quadrantem professussitdoctrinam. Nimium, 
mehercule, puellam detinuit in veterum commercio, 
cujns adeo non utilitatem infitiamur, ut jam eam et 
maximam et optimamjudicemus. Sit sane permagnus 
fructus ille qui ex antiquitate percipitur! Attamen num 
ideo putes usque eo vel otium, vel fortunas suppeditare 
uni e multis puelltio, ut iis operam det legendis operi- 
bus qujTG laudibus extollit Vives? Tum vero quam ex 
hac institutione utilitatem capiet puella, negotiis fami- 
liaribus impedita, quum vernaculam linguam vix 
intelligere beneque eloqui possit? Nimirum leget Vir- 
gilium, Terentium, Titum Livium, Senecam, muUos- 
que alios, ea quae cum multo sudore patriae lingua^ 
rudimenta etincunabula tenuerit?Quo tendat hiiec ratio 

clare significatur et aperte ostenditur, id est ad disci- 
plinam quse nec ad communem usum, nec ad illam 
popularem facultatem accommodatur. Quare exiguum 
sane commodum Vivis a praeceptis expectandum est, 
non quia illa aut altera studiorum omissa fuerit pars, 
sed potissime quia concepta ratio paucissimis, id est 
regiis, ne grsecis romanisve puellis dicamus, potius- 
quam gallicis germanisve, apta esse videtur. 

Puellis iis quas diximus quum singulariter consu- 
leret, vide quam multa neglexerit, nisi ea magis tem- 
porum in quibus vixerit, quam ejus culpa, fuerit. 

Jam vulgarem sermonem, ut ab hoc ordiamur, adeo 
in fastidio posuit, ut ei nusquam proprium peculiarem- 
que locum in universa institutione sua dederit. Deinde 
ne unum quidem verbum fecit de scholis quas cujus- 
cumque generis et conditionis puellae frequentarent. 
Attamen nec operam, necoleum, ut aiunt, perdidisset, 
si ea quae in hisce ludis essent spectanda atque quse- 
renda clare et distincte monuisset. Itaque magis hoc 
desiderandum et requirendum nobisvidetur, quodhanc 
ipsam quaestionem (quod ad instituendos pueros attinet) 
egregie amplexus est, imo plane persolvit. Etenim in 
illo opere cui De corruptis artihus nomen est, quum 
jam caetera melius quam superiores, tum primus intel- 
lexit oportere ante omnia locum quemdam elegi, 
quam maxime salubrem, nec non amoenum et apricum, 
qui velut illecebris discipulosad assiduumlaborem sol- 
licitaret, nec nimis frequentatum, neque tamen admo- 
dum desertum; nec quemquam denique adeo admirari 
debere, quod tanta cura constituendus esset ludus, ubi 
in discipulorum animis nasceretur et adolesceret 

sapientia, quum tam sedulo curare soleremus, ut vel 
educandis apibus in bono solearea coUocaretur (1). 

Non dilucidius, mehercule, explicuit quemadmodum 
classes ita distribui et ordinari oporteret, ut totum 
vulgarium disciplinarum orbem puella, pro aetatis 
ratione, percurreret. Nec enumeravit qua ratione pre- 
cipuum cuique classi studium attribui et assignari vel- 
let; primo, ut exemplis utamur, linguae rudimenta; 
secundo, ordinemconstructionemque verborum; tertio, 
rhetoricam ac dialecticam; quarto denique, philoso- 
phiam, ita tamen ut cunctse classes inter se arctissime 
tenerentur, ac trivium illud quadriviumque amice 
conjurarent. Id quidem intractatum omnino reliquit, 
aut ipsius praeceptoris arbitratui commisit; inde sequi- 
tur ut non ita plane sit perspicuum quam sententiam 
inter tot et tam diversas res tulerit, sed huc et illuc 
erraverit, potius quam certam viam perrexerit. 

Quid quod nec planius docuit quse et quales eru- 
diendis puellis magistrae adhibendae essent? Etenim 
illud tantummodo dixit : « Si foeminam aliquam in- 
venire sit sanctam et doctam, quse erudiat, hanc 
malim (2). » Probe vero ! Sed hanc ipsam docendi 
copiam ita verecunde, ita dubitanter mulieri dedit, ut 
potiusabnuere,longissimeque virum « velgrandaevum, 
vel certe optimum et probatissimum (3) » anteferre 
videretur. Quamobrem hanc opinionem habuerit noster 
ille, quem mulierum assentatorem non, mehercule, 

(1) Viv. De corrupt. art., 

Betradendis disciplinis, T. I. L. II. p. 450. 

(2) Viv. De Inst, fcem. christ., T. II. L. I. C. IV. p. 656. 

(3) Id. Ibid,, T. II. L. I. G. IV. p. (b6. 

(iixerimus, compertiiiu est et cerlum. Attamen prajter 
alia suspicamur id fuisse causse, quod, existimaret 
contra naturam esse mulierem in scholis docere, seu 
nihil immitius muliere videretur si qua ira ejus com- 
moverit animum, seu potissime meminerit « non de 
nihilo esse, quod Paulus docendi aut loquendi in 
Ecclesia munere foeminis interdixit (1) ». Nemo autem 
ad hoc vetitum stupeat, quum omnes Ecclesise Patres 
omnesque medii aevi doctores una et.mente et voce in 
ea re consenserint, adeo ut in consuetudinem proverbii 
venisset Brunonis illud : « Ut discat concedo mulieri. 
Docere autem... nullo modo permitto mulieri (2). » 
Quare minime mirandum est et ipsum Vivem non con- 
cessisse ut mulier doceret, ne, quum « falsam de re 
aliqua opinionem » illa sibi persuasisset, jam « aucto- 
ritatem » erudientis « in auditores » transfunderet, 
« et alios quoque in errorem facile (3) » induceret. 

Postrerao nonnuUi jam quum quaerere soLerent, 
utrum potius esset pueros ab uno praeceptore doceri, an 
in frequentissimo ludo educari, nihilominus silentio 
prseteriit Vives utrum satius esset et ipsas puellas 
publicis in scholis, an domi privatimque institui. 
Attamen is erat, si quisquam alius, qui hAttc 
sibi tanquam suo jure controversiam sumeret, diri- 
meret, dijudicaret, atque huic aut illi parti faveret, 
seu inutilem esse puellis solitudinem judicaret, et ex 
frequentissimo convictu multum capi commodum, seu 

(1) Viv. De Inst. fcem. christ,, T. II. L. I. G. V. p. 669. 

(2) Brunonis. Opera. Parisiis, 1524. 

In Timoth., II. G. II. V« p. 389. 

(3) YiY. Delnst. fcem christ., T. ir. L. I. G. IV. p a57. 

in turba semper esse malas quarura contagione infi- 
ciuntur aliae, nec fieri posse ut cura in tam multas 
distracta, in singulas intenta sit : tanto mentis acumine 
subtilis ille muliebris naturae existimator sensus et 
indolem puellarum perspexerat! Certe nihil fuisset 
quod magis quidem nos audire voluissemus. 

Positum sit igitur inprimis in hoc maxime claudi- 
care Vivem, quod, quum ingenuam puellam instituen- 
dam suscepisset, nihil admodum ad plebeias puellas 
aptum, nihil de discendis linguis quse vulgares appel- 
lantur, nihil de constituendis scholis, nihil de erudien- 
dis magistris, nihil denique de domestica aut publica 
studiorum ratione protulit. Nunc vero quam exiguis 
totum suae disciplinae orbem finibus circumdederit, 
quas parum recte neglexerit disciplinas, aut inutiles 
fere, aut noxias etiam esse judicaverit, extremis, ut 
dicitur, digitis attingendum est. 

Primum quoniam procliviores jam sponte ad libidi- 
nem sumus, nedum stimulis ad deteriora nobis opus 
sit, ablegavit nec sine uUa fere exceptione proscripsit 
opera quse nec ad fovendam pietatem, nec ad recte 
conformandos mores spectarent. Sed quum multa alia, 
tum vero puellis maxime nocere putavit ea quibus 
Tristanus ^ Lancilotus a lacu, OgeriuSy AmadisuSj 
Arturius, nomen erat. Rectene illud infinitum prope 
et, ut ita dicamus, SuUanum odium conceperit, sane 
dubitari potest, quanquam et is consensit cum volun- 
tate, mente atque sententia Gersonii illius, qui, quum 
jam antea contra Romantium de Rosa asperrime 
invectus esset, hisce verbis peroraverat : « Aufe- 
ratur... liber talis, et exterrainetur absque ullo usu in 

futurum, specialiter autem in his partibus in quibus 
utitur personis infamibuset prohibitis (1). » Non quod 
hanc damnationem segre feramus, utpote qui satis 
accurate unam aut alteram de naeniis istis attigerimus : 
non tamen si quaedam opera hilaritatem, aut jucundi- 
tatem, aut laetitiam afferent, ideo toUentur, prsesertim 
quum per tot annos incredibili legentium favore flo- 
ruerint. 

Non Vivi magis videtur admovendam esse ad naturae 
cognitionem puellam neque in ea esse retinendam. 
Nempe metuebat ne vel inutilibus, vel stultis in contro- 
versiis, ut tum erant tempora, meri ingenii vires dis- 
perderentur. Quis enim jam nescit quanta cum delira- 
tione de principiis, de prima materia, de infinito, de 
uniVerso, per setatem illam disputaretur, quum nihil 
fere legeretur aliud, nisi ea opera in quibus de anima- 
libus, de plantis, de meteoris summus ille magister 
disseruerat, Aristoteles. Attamen cuilibet puellae non 
modo incommodum non fuisset, sed etiam utile, natu- 
ram rerum odorari, et nosse quid nubila, quid metalla, 
quid sidera, quid coelum, quid montes, quid lapides, 
essent. 

Quum facundiam mulieribus nuUo modo congruere 
putaret, nempe quia « ubi lingua res geritur, ne sep- 
tem quidem viri pares sunt uni foeminae (2) », rhetori- 
cam pariter omisit. Justumne sit hoc fastidium, jure 
ambigas, prsesertim quum rhetorica sit verborum 

(1) J. Gersonii. Ojpera. Parisiis, 1606. 

Tract. contra Romantium de Rosa, T. IV. Gol. 935. 

(2) Erasm. Colloquia, 

Puerpera, T. I. p. 650. 

coUocandorum in sermone scientia, et eadem dilucide 
enucleateque loquendi praecepta tradat, et omnia am- 
plificationis genera comprehendat, figurarumque fontes 
aperiat, unde orationi proecipuae opes suppeditantur. 

Rectius sane respuit et pro nihilo putavit dialecti- 
cam, qua per medium sevum tam immoderate quidem 
tamque odiose doctorcs abusi erant. Quid ea ab arte 
expectandum esset, jam perspicuum erat et inter omnes 
constabat; quippe quae mentem puellse depravasset, 
omissaque omnino cogitandi facultate, memoriam tan- 
tum excitasset, nec uUam judicii rationem habuisset. 
Sic admirabili consensu quodam Vives cum Erasmo 
quadrabat, quum anibo nusquam non insectarentur 
dialecticos, « rixosos » homines illos et « loquaces », 
qui tribus instructi syllogismis nunquam non aude- 
bant quavis de re cum quovis manum conserere, et 
« ideas, universalia,formasseparatas,primasmaterias, 
quidditates, ecceitates (1) » videre et intelligere se 
praedicabant. 

Prseterea historiam viris psene relinquendam putavrt, 
quamvis in alia operis parte delibandam tantum puellis 
passus sit. Prseclaram nimirum sapientiam, cseteris 
non item probandam! Namque si fuit unquam inter 
omnes alias uUa doctrina, qua mentes quam optime 
fingi possent, certe gestarum rerum, temporum. loco- 
rum, hsec scientia est, quam vitae magistram sine 
controversia dixeris 

Mathematica vero num opportunius non modo parvo, 
sed ferme nihilo duxisse tibi videtur ? Quamvis arcana 

(1) Erasm. Morioe ewcowtmm. Passim. 



— 49 

et occulta numerorum mysteria scrutari non necesse 
sit, tamen cur non et advocata est in caeterarum disci- 
plinarum societatem haec ars, quse, praeter jucundam 
exercitationem, praecipuam vim ad acuendum inge- 
nium habet? Quid denique quod ne geometriam qui- 
dem neque geographiam nominat, in quibus mira 
qusedam suavitas et delectatio non deest? 

Jam vero, ut pergamus ad reliqua, nonne censes 
illiberalem fere fuisse et extra modumprodiisse Vivem, 
qui tam asperesit invectus in eas quse ludicrae appel- 
lantur artes, quarum natura ea est quseaures oculosve 
oblectet eruditumque luxum foveat ? Age, concedimus 
longe longeque plurimum esse arcendas illas quae <( in 
tentationem animae hominum » et in insipientiam » 
et c( corruptionem vitae (1) » inventse sunt. At aperte 
confitebimurnecinjucundam, nec inutilem esse, nedum 
noxiaminimicamvemoribus, musicae cognitionem. Re- 
prehendere possis, si velis, nescimus quam sympho- 
niam « quse vocis gratia et pestilentibus cantionibus, 
instrumentorumque voluptuariis modulis... incentiva, 
in omnem lasciviam et corruptionem animum (2) » 
debilitat ; jure vero exagitare non possis illam quse ad 
humanitatem animos impellit, et in qua tantum insti- 
terit puella, quantum ad ornandam mentem necesse 
fuerit. Melius, mehercule, eodem tempore sentiebant 
Lutherus ille ejusque discipulus, Melanctho, qui 
summis laudibus pariter hanc artem ad coelum 
nusquam non extollebant (3). 

(1) H. G. Agrippa\ De Vanitale scientiarum, T. 11. G. LXIV* 
p. 130. 

(2) Id. Ibid., p. 120. 

(3) P. Melancth. Epistolce. 

Ep. complectens commendationem Mu^ico', T. 11. p. 193 

Idem de « saltatione » dixeris, « quam quum a 
Romana gravitate, tum etiam a Graecis ipsis paulo 
cordatioribus ac frugalioribus repudiatam » referebat 
Vives^ et « intempestivi convivii, amoeni loci, mul- 
tarum deliciarum » comitem, omniumque vitiorum 
quasi « cumulum (1) » esse existimabat. Etenim ut 
aversandum est quodcumque turpis ludi genus, ita 
puellam maxime decet Isetitiae indulgere, festivitatem 
redolere, cum aequalibus suis se oblectare, libenterque 
aliquando jocari, ut, quum propter singularem naturae 
humanitatem, tum propter exquisitas morum suavitates, 
abomnibus admodumdiligaturet ametur, nedum semper 
« de Deo, de vita hac nostra brevissima, deque illa in 
coelis sempiterna (2) » cogitet ! Quam rationem si quis 
omnino sequi vellet et inhac tanta immanitate versasi, 
vitam nimirum in solitudine et tanquam inter feras 
degeret. Quam satius est puellam, si non omnia, at 
quaedam tamen videre, atque paulatim quid quacumque 
in re, et quando, et quatenus deceat, nosse ! Ita sentie- 
bant multi, et ii quidem vel morum innocentia, vel 
ingenii magnitudine praestantissimi viri. Nam quid 
commemoremus honestissimum illum virum (3), cujus 
diligens sed sine molestia pietas jamdiu in omnium 
ore est ? Is autem leniorem facilioremque Vive, quod 
attinet ad puellarum institutionem, se praebuit ! Atta- 
men non citius quemquam dixeris alium, in quo illus- 
trius sanctitatis exemplum habemus. 

Serpit igitur, nescimus quo pacto, per eas Institu- 
tionis foemince christiance partes quae ad excolendam 

(1) Viv. Be Inst. fcem. christ., T. II. L. I. G. XII. p. 683. 

(2)Id. Ibid., T. II. L. I. G. V. p. 659. 

(3) FranQois de Salles. Introd. d. Ja vie derote, G. XXXIII. 

mentem pertinent, quiddam serium et angustum, ne 
durum et religiosum dicamus ; inurbanius autem et 
horridius resonant ea quse tractandum ad corpus spec- 
tant. 

Quam parvi duxerit Vives corpus, quod quidem 
nunc « terrenum quiddam ac brutum », nunc libi- 
dinis tantummodo « administrum », nunc « nequisi- 
mummancipium (1) » putabat, multis sane locis testatus 
est. Quare parum esse christianum psene censebat de 
eo soUicite disserere, quamvis idem de eligenda nu- 
trice, de boni malive lactis vi, deque prima infantia 
utilia certe praecepta dedisset. Sequitur inde ut ei 
nunquam in mentem venerit exponere quae firmando 
corpori essent adhibendae exercitationes, quidve ex 
illo antiquo usu retinendum esset, quo Graeca Roma- 
naque juventus currendo, ludendo, saltando, augere 
vires solebat : qui quidem mos non tam elegantis, 
quam necessarii studii erat. 

Imo fuit ista severitate in judiciis, ut puellam se 
abluere « aqua » , non autem illinere « sapunculo (2) » , 
permiserit, tanquam si illud immodestum esset! 
Proinde quum nihil laboraret aliud, nisi ut purus 
atque integer puellae animus esset, quum omnium 
Ecclesise Patrum, tum inprimis Salviani Ambrosiique 
disciplinam sequebatur. Quorum alter puellam cavere 
jubebat, ne « caro » conspiraret adversus « spiri- 
tum (3) », nec non hortabatur alter ut « membra 

(1) Viv. De InsUfoem. christ,, T. II. L. II. 0. X. p. 737. 

(2) Id. Ibid., T. II. L. I. G. VIII. p. 670. 

(3) Salviani. Opera. Parisiis, 1663. — Epist. Catturce sorori, 
p. 210. 

tympani modo (1) » tunderentur. Pia quidem et sancta, 
sed ut nunc est, parum ad naturam convenientia, et 
potius inepta verba ! Mentis enim corpus et subsidium 
domicilium est. Quare ut in aedibus mutantur fenestrse, 
attollitur solum, convestiuntur tabulatu parietes, situs 
igniipurgatur; sic et arte curaque nostra domicilium et 
animi commodius jucundiusque efficere licet (2). 
Quantum igitur hanc ob causamimprobanda, quantum 
aspernanda, quantum respuenda sunt consilia quse de 
servando jejunio protulit! Quid?Nonne tibi videtur 
ratione consilioque deficere Vives, qui Qon modo 
quam diligentissime commendaverit facilem cibum, 
puram aquam, aut tantum vini quantum ad coquenda 
alimenta satis esset ; verum etiam voluerit puellse 
jejuniis corpus affligerent, infringerent, debilitarent ? 
Et quam ob rem, Dii boni ! Scilicet ne ad libidinem 
propensae essent, ne in flagitio volutarentur, ne 
« lascivia carnis » sestuaret, quoniam « totam qui- 
dem chistianam vitam oportet esse perpetuum quoddam 
jejunium(3) », et melius est te e stomacho quame 
mente laborare, imperare corpori quam servire, 
gressu claudicare quam pudicitia vacillare. Et hsec 
scribebantur non a quovis uno, sed a doctissimo praes- 
tantissimoque viro, et, id quod majus est, illius 
huraanissimi Erasmi, cui longe videbatur secus, 
amico ! Sed quis jam ignorat quantis curis quantisque 
soUicitudinibus prsesertim pubescenti adolescentique 

(1) Ambrosii. Opera. Parisiis, 1690. — Exhortatio virginitatis, 
T. II. C. VII. p. 289. 

(2) Erasm. Colloquia. 

Puerpera, T. I. p. 652. 

(3) Viv. De Officio marith T. II. C. III. p. C>80. 

puellse opus sit, ut ex illo ancipite, ut aiunt, lubrico- 
que transitu, sine suo periculo evadat ? Quomodo 
autem vires alere et firmare posset, nisi eo cibo utere- 
tur qui et saluberrimus et idem copiosissimus esset ? 

Jamin hismanifesta « ruris » , id est veteris disciplina? 
vestigia, deprehenduntur ; clarius autem apparebunt, 
si quae de mulierum ingenio ac natura sentiret Vives, 
ea illustrata et patefacta habueris. 

Primum « foeminam tacere » mirum quoddam por- 
tentum est et monstrum ! Nam ita celeri promptaque 
lingua cunctse sunt, ut « omnia et aliena et sua loqua- 
cissime effutiant, nihilque pensi habeant quid loquan- 
tur », et « quidquid in buccam venerit » temere pro- 
fundant. Hinc acerrimum flagrantissimumque ampli- 
ficandi mentiendique oritur studium, quo «ex uno 
corvo » fiunt « centum » , et « ex uno homine occiso 
mille, ct ex cane mediocri (1) » Indicus elephantus. 
Imo inurbanse rusticaeque sibi viderentur si quando 
tacerent, et ob eam ipsam causam « soUicitse, curiosse, 
anxise » sunt « si quid forte putant maxime » esse 
secretum « et ab omnium cognitione » non temere 
« remotum » , atque « inquietae donec eo penetrarint (2) » 
prorsusque valde cognoverint . 

Deinde incredibile est quantopere soleant ardere 
invidia, quae, quum nusquam non sit graviset odiosa, 
tum vero, nescimus quo pacto, turpis et ridicula est, 
si mulierum in animum irrepserit. Etenim quse et qua- 
lia fore putas ea quae tam vehementer illae exoptant, 
tam acriter requirunt, tam avidesitiunt? praeclaram 

(i) Viv. De Inst. foem, christ., T. II. L. I. C. XI. p. 681. 
(2) Id. De Officio maritiy T. II (^ III. p. 031. 

quidem invidia> causam^ Jam cave putes eas certare 
probitate, patientia, amore atque obsequio mariti, 
ceterisque virtutibus quibus aequo animo vel vince- 
rent alias, vel ipsne ab aliis vincerentur. Nihil enim 
aliud hsec « superbissima et stulta animalia», quum 
« ad vanitatem et ostentationem » propensa sint, nisi 
« insanias », id est ornatum, vestes, « torques, mure- 
nulas, monilia, inaures, annulos, versa celata (1) » 
affectant. Tum splendido cultu incedere, et omnium 
per ora magnifice volitare, et ad expetendam formam 
ornatuslenocinio auctamspectantium animos soUicitare 
gestiunt. Sin autem domi manent, munus suum non ita 
diligenter exsequuntur, nec, mehercule, manum « qui- 

bus est opus admovent, culinamque» sedulo decli- 

nant, neque « ab uno maxime tersoet nitido loco » 

discedunt, ne « perturbentur aliquid ex lis qua^ tanta 
arte (2) » composita sunt. 

Sequitur ut sine causa nec non sine fine querantur, 
prsesertim quum consanguineam aut affinem aliquam 
vel « ditiorem » vel « ornatiorem (3) » aspexerint. 
Tum, mediusfidius, non mediocri dolore afficiuntur, 
quum alia laudis possessionem ocupare videatur. Tum 
levissimis et infirmissimis de causis reprehendunt, liti- 
gant, increpant, et ita tempestatum animi impotentes 
sunt, ut ira omnino perturbentur, et, ut ita dicamus, 
exanimentur, quia videlicet nuUa bellua magis efFe- 
rata, aut immanis muliere est, quum agit ambitio, 
cupiditas, invidia. Hinc necinjurgiis «modus», nec 

(1) Viv. De Inst. fvem. christ., T. II. L. II. G. VII. p. 723. 

(2) Id. De Officio mariti^T. II. G. VI. p. 636. 

(3) Id. Delnst. foon. christ., T. II. L. II. G. VII. p. 122. 

in convitiis ratio, quum «omnia ignis accenderit» et 
sua fecerit^ nec uUus jam fuerit «judicio locus(l))). 
Itaque « solo » sunt cohibendse « metu » : qui si aberit, 
« tumdemum » malignse earum « naturae habenas (2) » 
laxabit. Quod si tamen mansuetae natura sunt, ex eo 
tantummodo proficiscitur quod « alieni auxilii(3) » 
vehementer indigent. 

Ea est nimirum pulchra Vivis peroratio ! Quam 
quidem, ut volet, quisque accipiat ; nihil ad rem. 
Nunc id quod majus est, quantam mentis infirmitatem 
in mulieribus inesse existimaverit, et quem locum in 
humani generis societate tenendum eis dederit, 
extremum audi. 

Crederes sane primo adspectu Vivem, quum palam 
praedicaverit molli manu alliciendam esse ad studia 
puellam, veterum disciplinse fautorem esse et ama- 
torem, nec antiquius habere quidquam aliud, quam 
notissimum illud et idem humanissimum prseceptum, 
scilicet ut naturam sequamur. Nae toto coelo, ut aiunt, 
erras ! Quippe post omnes Ecclesise Patres suspectam 
liabebat mulierem, utpote quae in illa prima mundi 
origine « machinis diaboli oppugnantis... (4) seducta 
iu prsevaricationem (5) » fuerit, illumque credulum 
ipsum Adamum ad perficiendum scelus adduxerit. 
Etenim quid quod cuncti Ecclesise doctores, unanimo 
consensu quodam, et exsecrati et detestati sunt illam 
quse tantara humano generi molita est perniciem ? Quid 

(1) Viv. De Tnst. foem. chrisL, T. II. L. II. G. IV. p. 715. 

(2) Id. Ibid,, T. II. L. I. G III. p. 652. 

(3) Id. Ibid., T. II. L. I. G. X. p. 674. 

(4) Viv. De Inst. fo^m. christ., T. IL L. I. G. VI. p. 660. 

(5) Id. Ibid., T. U. L. 1. G-IV. p. 657. 

quod (i diaboli janua, arboris illius resignatrix, 
divinse legis prima desertrix,'quam « videre malum, 
audire pejus, tangere pessimum (]) » erat, Tertulliano 
habebatur ? Quid quod Ennodius « malorum co- 
mitem (2) » ducebat eam, quap Anselmo « causa 
nostrsB damnationis, fax Satanae, mors animae (3) et 
dulce malum » videbatur ? Quid quod Gersonius 
cunctas mulieres esse « sapientiae divinap cognitrices » 
negavit, « quia levius subductibiles, quia pertinacius 
subductrices (4) » erant ? Quid quod denique ^gidius 
Columna, de quo postea dicemus, non aliter sentiebat 
atque ii existimabant ? Cujus haec mira opinio est: 
« Mulieres.... tanta turpia perpetrant, quod vixinve- 
nirentur viri adeo inverecundi ut possint tanta turpia 
opfirari (5) ». Vives vero adeo non ab iis dissensit, ut 
eorum sententiam et ipse ferme confirmaverit. Quippe 
cui « lubricus » haberetur « foeminse cogitatus, nec 
uno loco facile » consistens, sed « a rectis ad prava 
exiguo negotio » delabens, « nec omnino sine causa » 
videretur Publius Syrus illud dixisse : Mulier quum 
solo cogitat, male cogitat (6). 

(1) TertuUiani. Ppem. Parisiis, 1580. 

De Habitu muliebri, p. 399. 
(2)Ennodii. Opera, Tornaci, 1611. 

Adlocutio de adultera, p. 477. 
(3) Anselmi. Opera. Parisiis, 1721. 

Cur Deus homo, G. VII. p. 197, 198. 
(4)Gersonii. Opera. Parisiis, 1C06. 

De Examinatione doch'inarum^ Pars II. Consid. II. T. I. 
Col. 5i4. 

(5) ^Egid. Columnae De Regimi7ie Principum. Romrp, 1607. 
Pars. 1. L. II. G. XVIII. p. 272. 

(6) Viv Dp Tnst. fcpm . christ., T II. L. 1. G. IX. p. 672 

Imo tam imbecille « animans », tam « invalido 
judicio (1) », mulierem esse narrabat, ut jam prope 
Platonem probaret, qui, quum hujus « infirmiorissexus » 
stultitiam significare vellet, pro comperto non satis 
habebat utrum in genere « rationalium » animalium 
mulieremponeret,ant in brutorum numero adscriberet. 

' Quare censebat, « ut coecus a vidente, seger a va- 
lido (2) » toleratur, sic et mulierem aequo animo esse 

. patiendam ; namque veteri Groecorum proverbio, sicut 
simia semper erit simia, ita mulier est mulier, hoc est 
omnibus rebus inferior et stulta, quamcumque per- 
sonam induerit. 

Clamat enim rerum natura, quae viris « animos 
attribuit generosos, sublimes, diligentes, actuosos..., 
foeminis contra meticulosos, avaros, demissos », mi- 
nime convenire « omnes esse pares », sed virum esse 
« dominum (3) », mulierem autem « debere esse sub- 
ditam viro ac ei parere. » Quamobrem id acciderit, 
satis perspicuum ; namque quocumque « in animalium 
genere, foeminae suis maribus obtemperant », imo 
« castigari » atque « verberari » se libentissime pa- 
tientur. Mulier igitur, velit, nolit, ministra, famula, 
ancilla viri erit, nec unquam, hercule, eo arrogantiae 
veniet ut parem viro se prsedicet, quippe quae « sancitas 
a natura leges » converteret, non secus ac si gregarius 
miles imperatori imperare, « aut luna soli (4) » 
praeesse, aut capiti brachium, gestiret. Itaque, quum 

(1) Viv. De Inst. foem, christ , T. II. L. 1. C.IV. p. 657. 
(2)Id. Ibid , T. II- L. II. G. VIII. p. 728. 
(8) Viv. De Offlcio mariti, T. II. G. IV. p. 633. 
• (4) Viv. Delnst. fo?m. christ.,T. II. L. II. G. III. p. 704. 

nupta erit, maritum, qualiscumque fuerit ille, non 
amabit tantum, sed verebitur etiam, quum is « Deo... 
in terris (1) » successerit, et divinam illam majestatem 
ipse solus imitetur et exprimat. 

Hanc ob caiisam omnino viri ingenio se aptabit, imo 
liguritioni ejus libenter indulgebit, nec antiquius 
quidquam habebit, quam ut sedulo provideat quibus 
cibis, quo modo paratis, quo jure conditis, delicatis- 
simus ille tyrannus^ ut aiunt, delectetur, a quibus 
abhorreat, num salsa an parum sapida, calida an fri- 
gida amet, qua hora, « quibus mantilibus, quibus 
mappis, quadris, patinis, scutellis, cucumis, salino, 
poculis » apponi mensam gaudeat. Quid multa ? Haec 
erit prseceptorum omnium summa, ut, perspectis dili- 
gentissime mariti moribus, « talem se erga illum prae- 
beat qualem vellet famulam suam esse in se (2) ». 
Quem siforte viderit aegrotantem, jam fovebit, curabit, 
magnamque morbi partem in se derivabit ; ipsa ma- 
nibus ejus corpus teget, ipsa denique « urinam 
matella(3) » excipiet. Meminerit enim multas iis mori- 
bus fuisse mulieres, utquidvis potiusagere et tolerare, 
quam maritis non morem gerere mallent. Jam quid 
quod Andromacha illa herbas et avenam Hectoris 
equis candida manu ipsa prsebebat, nec non for- 
mosissima Budsei uxor ita marito obsequebatur, ut 
ejus non negligentius « libros », quam « liberos (4) », 
curaret ? Postremo, pro Jupiter, si forte mariti ira- 
cundia vapulabit, tamen reminiscetur bonam mulierem 

(1) Viv. Delnst, fccm. christ., T. II. li. II. G. III. p. 709. 

(2) Id. Ihid.. T. II. L. II. G. IV. p. 716. 

(.3) Viv. Delnst. fa>m . r.hrist., T. II. L. II. G. III. p. 7C6. 
(4) Viv. Ihid., T. II. L. II. G. IV. p. 1\'<^. 

patiendo imprerare, et se putabit a Deo ipso « corripi », 
et id sibi accidere propter sua peccata quae feliciter 
eo modo expiabit. Imo « modico hujus vitae labore » 
magnos « alteriuscruciatusfl) » redimere posse valde 
gaudebit ; ut jam verum videatur in ipsa illud quod 
socerum quemdam respondisse ferunt genero qui 
queesivisset qua consolatione uxorem assidue lacry- 
mantem, nec ullis monitis sanabilem, denique leniret, 
« se semel illi tradidisse filiam, quod siilla non obtem- 
peraret verbis, uteretur suo jure, et verberibus eam 
emendaret (2). » 

Nostrum habes judicium de iis Institutionis 
foemincB christiance partibus, quibus sonat subra- 
greste quiddam. Quae ratio quum omnes sine contro- 
versia vincit superiores, tum indicat tamen quantum 
absit a summo. Nec mirum : namque Vives non modo 
cum aequalibus suis, sed et aliquando cum medii sevi 
doctoribus Patribusque Ecclesiae conjungitur. Sed, 
quum aliis nonnihil debuerit, (quoniam nullus scriptor 
unquam anteriori aetati nihil omnino debet) tum impri- 
mis cum Hieronymo de disciplina puellis adhibenda 
consentire non semel videtur. 

Puella enim, cujus comprehensam animo quamdam 
speciem et effigiem habebat gravissimus ille Lsetse, 
Gaudentii, Eustachiique magister, sic instituebatur ut 
« nihil » legere, ne audire quidem posset « aliud », nisi 
« quod ad timorem » Domini pertinebat : ut minime 
mirum futurum esset, si, quum aetate processisset, 

(1) Viv. Delnst, foem. christ., T. 11. L. 11. (J. III. p. 709. 
(2)Erasm. Colloquia. 
Conjugium, T. I. p. 593. 

quaecumque postponeret opera, dummodo « divinos 
codices », hoc est Psalteriumy Proverbia Salomonis, 
Evangeliay Apostolorum Acta et Epistolas unice 
pasceretur, nedum artes illas quas liberales dicimus 
vel amplecteretur, imo odoraretur. Quippe quae, quum 
esset « surdaad organa », et ignoraret cur « tibia, lyra, 
cithara » factae essent, mallet sane « lanam facere, 
tenere colum, ponere in gremio calathum, rotare fusum, 
stamina pollice ducere », eaque saepe rumpere, ut ali- 
quando rumpere desisteret. Quod ad corpus attinet, ea 
severitate erat, ut balnea semper vitaret, « seipsam 
erubescere » deberet, nec unquam vinum biberet, « in 
quo» erat « luxuria», sed oleribus tantummodo vesce- 
retur, jejuniis se debilitaret, et sic comederet, ut sem- 
per esuriret viveretque « angelice », ac « in carne sine 
carne » esset. Unum denique in mente inscriptum 
habebat, se christianam esse virginem, se Dei esse 
templum, se Christo esse sponsam, se Mariae esse imi- 
tatricem et in omni sua vita esse « sectatricem (1). » 
Sed quoniam hujus disceptationis magnitudo satis 
longe processit, de reliquis quae laudanda esse videntur 
dicemus. 



(1) Hieronym. Ad Loetam^ de institulione fllioe, T. I. p. 19. 

Ad Gaudeniium, de Pacatulce infa^iiuloe educa- 
tio?ie, T. I. p. H6. 



CAPUT IV 



Quid novi attulerit Vives? 

Quae in Institutione foemince christianoe paulo 
obsoletius olerent, antea vidimus; nunc quid in animo 
conceperit Vives, quo non modo antiquam disciplinam 
delevit, sed novum aliquid etiam instauravit, diligen- 
tissime examinandum. 

Jam nobis primum videtur non parvam navasse 
operam, imo permagnum efFecisse quiddam, et hoc uno 
caeteris scriptoribus vel maxime praestitisse, quod 
quum alii se ad philosophiam, alii ad jus civile, alii 
ad eloquentiam, ipse ab scribendam Institutionem 
fcemince christiance sese applicuit. Quae quidem res, 
ut maxime necessaria ac cognitione dignissima erat, 
ita seupropter errorem, seu propter negligentiam aut 
inscitiam, hactenus intentata fuerat. Primus autem 
intellexit jam majorem quam antea curam instituendis 
puellis oportere adhiberi, primusque certam ac defi- 
nitam rationem in peculiari opere quodam adumbrare 
atque effingere conatus est. Etenim plerique scriptores 
confectas senio nescimus quas doctrinas reprehenderant 
et exagitaverant : puellarum vero institutionem omnino 

8 

prsetermiserant, aut si curaverant, magis tum casu 
nonnunquam, quam aut ratione aliqua, aut observa- 
tione fiebat. Nec mirum : quippe qui illud maximi 
esse momenti tantummodo judicarent, quemadmodum 
pueri et adolescentes recte ac liberaliter erudirentur. 
Quod quidem jam melius agnoveris, si paulum prsete- 
riti temporis spatium respicere volueris, et animad- 
vertere quid unusquique jam a medio aevo efFecerit. 

Hac in aetate, ut nostram sententiam exemplis confir- 
memus, primum se extulit ille ^gidius Columna, de 
quo pauca supra diximus, cujus tum « doctrina insuper 
ita excelluit, ut nomen fundamentarii Doctoris non 
immerito sit adeptus ». Is « rerum exquisitor diligen- 
tissimus (1) », quum Philippus ille Pulcher « amica- 
biliter » ab ipso petiisset opus aliquod, in quo « de 
eruditione Principum, sive de regimine Regum » dis- 
putaretur, « delectabiliter (2) » munus confecerat. 
Quare qualis cura adhibenda esset pueris « a principio 
nativitatis usque.... ad decimum quartum annum.... 
et deinceps (3) », interdum feliciter, saepius autem 
inepte, semper fusius, enucleaverat. De puellis, mirum 
silentium ! aut, id quod ridiculius est, incredibilis deli- 
ratio. Fuit eodem paene tempore, sed paulo aetate 
inferior, nobilis ille Gersonius, quem quum prudentia, 
tum etiam eloquentia praestitisse accepimus. Sed 
quam parum de puellis fuerit sollicitus, ex eo patet 
quod, in eo notissimo opere, unice pueris consuluerit, 

(1) ^g. Goliimnae. De Regimine Principum, 
^g. Columnce vita^ p, 4. 

(2) Mg. Golumnae. De Regimine Principum, Prsef. p. 1. 

(3) ^g. Golumnse. De Regimine Principum 

Pars. II. L. II. G. XV, XVI, XVII. p. 328, 331, 334. 

quos non sine jucunditate quadam cum iis arboribus 
comparabat « quae sequuntur leviter quo docentis 
manus deflexerit (1). » Huic Philelphus proximus 
fuit,qui nihil laborabat aliud, nisiut pueros adduceret 
ad has antiquitatis disciplinas, quibus « nihilabjectum, 
nihil humile, nihil non admirandum (2) » sapere 
assuescimus. Eodem ingenereesthabendusLaurentius 
Valla, qui Antidoti in Pogium libros quatuor com- 
posuit; in quibus vehementissimequerebatur «artes... 
sine ordine sineque certa ratione tradi », juvenesque 
ac « cseteros bene discendi studiosos » impellebat in- 
primis ad colendam eloquentiam, ne, quum « prisca 
illa saecuk tot egregiis oratoribus floruissent » , haec 
recentior aetas « tantum ab ea gloria degeneraret, ut 
propemodum ipsum etiam oratoris nomen amisisse 
videretur (3). » Nec vero prsetereundum Mapheium 
Vegium arbitramur, qui toto animo incubuit et studio 
omni in eam « bene educandorum filiorum rationem», 
ut « inter cseteros mortales, et divitiis, et gloria, et 
virtute prsestantes. . . . et fama celebres, et rerum guber- 
natione magni atque excellentes viri (4) » haberentur. 
Et quidem per idem tempus fuit ^Eneas Silvius Picco- 
lomineus, « ille vir non obscurus, aut vulgaris, sed 
quovis etiam principe major in postrema vitae sua^ parte 

(1) J. Gersonii. Opera, Parisiis, 1606. 

De parvulis ad Christum trahendis, T. II. Col. 376. 
(•?)F. Philelphi. Epist. Venetiis, 1494. 

Epist. Sphortice secimdo, L. IX. p. 45. V». 

(.3) L. Vallap. Antidoti in Pogium, Lugd. 1532. L. 1. p. 3. 

(4) De Educatione liberorum et eorum claris morihus. M. Vegii. 

» 

Parisiis, 1511. 

Lib. I. p. 1. 

habitus. » Js tamen, quum « illitteratum regem » nil 
aliud quam « coronatum asinum » duceret, quoniam 
nihil est « in terra pretiosius, nihil prsestantius illumi- 
nato intellectu », pueros, aut potius regum pueros in- 
formare in animo tantummodo habuit. Quare « quae 
Regis pueri, qu8ejuvenis,qu8eviri, quaequesenispartes 
essent(l) », dilucide et perspicue expedivit. Postremo 
illud tantum sibi proposuitMachiavel(2), ut Principem 
videlicet institueret, quia neminem existimabat de re- 
publicameliusmereriposse, quamqui Principisanimum 
optimis ac principe dignis rationibus, ut aiebat, im- 
buerit. 

Quocumque igitur te animo et cogitatione conver- 
teris, multos sane ante Vivem hoc scriptionis genere 
floruisse videbis ; neminem autem fuisse ne medio- 
criter quidem disertum, quum usque a Carolo Magno 
repeteres, qui, quasi dedita opera, exquisitius quam 
vulgus hominum puellarum institutioni studuerit, ani- 
madvertes. Itaque non habemus quemquam Vive anti- 
quiorem cujus quidem scripta proferenda putemus, et 
hancquum jam habeat praecipuam laudem, non vide- 
mus cui cedere debeat. 

Quin imo jure mireris, quum histilutio foemince 
christiance ederetur, hoc est quum nubes, post longam 
noctem, fugaverat recedentesque tenebras dissipaverat 
illa renascentium studiorum aurora, neminem usque, 
in tanta ingeniorum varietate et copia, hanc de qua 
disputatur rem attigisse. Attamen ita res est. Sic 

(1) ^-En.. Silv. Piccolominei. Basileae, 1551, 
Be liberorum educatione. 

(2) Machiavel. 11 Pri?icipe. 



~ 65 — 

Erasmus ipse, quum mira vehementia suae setatis vitia 
nusquam non insectaretur, eisdemque studiis et ami- 
citia Vivi conjungeretur^ tamen in hanc controversiam 
non sedulo operam dedit. Quod unum de Luthero dixe- 
rimus, quem constat eodem fere tempore « ad Sena- 
tores » et « Magistratus » qui civitatibus Germaniae 
praeerant misisse notissimum libellum illum, cui De 
instituendis pueris nomen est. In quo « pistrinas » 
istas, et « carnificinas », quae « ferulis, virgis, lo- 
risque » personabant, et haec « asinorum bipedum 
stabula » . quae « nugamentis Casualium et Tempo- 
ralium » strepebant, atque « tartareas larvas, Mona- 
chos scilicet.... ventrosos », vel, mehercule, si mavis, 
porcos (1) », solito impetu et quadam commotione 
animi sane invasit et adortus est ; exiguum vero 
studium, ut postea videbimus, puellarum institutioni 
dicavit. Atque his duobus annumerandi sunt alii, et 
inter illos, Joachimus Fortius Ringelbergius (2), Sa - 
doletusque, quibus illud modocordi fuit, ut liberaliter 
pueri erudirentur, « sive jus civile voluerint exsequi, 
sive reipublicae curam domi bellive, sive quamcumque 
aliam artem sectamqueearum quaecumhonore laudeque 
suscipiuntur (3). » Montanius vero ac Rabelasius, qui 
nunquam non communi consensu horridos pueritiae 
magistros tam lepide, tamfestive insectati sunt, tamen 
non expetendam esse puellis litterarum cognitionem 
existimaverunt. 

(1) M. Lutheri. De instituendis pueris, T. VII. p. 440. Passim. 

Witebergae, per Thomam Klug, 1558. 

(2) J. Fortii Ringelbergii. 

Liber de ratione studii, Lugd. 1531. 

(3) J. Sadoleti. Lugd. 1.533. p. 148. 
De liberis recte institupndis. 

Quid nunc de Budapo, qui tantopere meruit iis de 
litteris, « quas prisci tum ingenuas, tum liberales 
appellandas esse duxerunt ; hoc nimirum intelligi 
volentes, dignas artes illas iis hominibus esse, qui nec 
servitutem servirent, nec degeneri mente nati aut 
obnoxia forent (1) » ? Quid de Ramo, qui vitam insi- 
gnem insigniore morte decoravit ? Quid de Bodino ? 
Quid de Zwinglio, qui tanta jucunditate disseruit de 
illa puerorum setate, qua « jam sapere ac sine cortice 
natare incipiunt (2)? » Quid denique de Marnixio ? 
Vix excipimus illum, multo anteriorem, nec omnino 
indoctum scriptorem, cui vulgo « Auctor anonymus, 
patronus Regius causarum Jlcclesiasticarum in Ducatu 
Aquitanise » nomen est. Qui quidem, in illo non con- 
temnendo sane opere quod De recuperatione terrce 
sanctcB inscribitur, puellas diligentissime, etid multas 
ob causas, instituendas esse existimabat. Etenim quum 
« terram sanctampreciososanguine, operibuset corpo- 
rali contactu Domini nostri Jesu Christi sanctificatam 

et dedicatam, prae caeteris omnibus esse pacificam » 

oportere judicaret, volebat puelte quaedam, ad id 
quod requirebat obtinendum, latina, gra?ca, arabicaque 
lingua tinctae, imo « in MedicinaetChirugiaversatae », 
in terram sanctam et in alias regiones mitterentur, 
« prout sancta romana Ecclesia per deputatos ad hoc 
duxisset ordinandum (3;. » 

(1) G. Budsei. De studio litterariim recto et commode i7istitu**ndo 
p. i. 

(2) D. H. Zwinglii. Opera. Tigiiri, 1580. 

Qiio pacto ingenui adolescentes formandi sunt, T. 1. Prsef. 
p. 278. V» 

(3) Gesta Dei per Francos. Hanovrse 1611 . 

De Recuperatione Terrce Sanctoe.. T. 11, p. M16, 333, 344. 

Cunctos igitiir percense : licet ex eorum operibus 
eligas quae notatione et laude sane digna sunt, sed 
ne unum quidem inter omnes reperias qui puellarum 
institutionem ante Vivem praecipue curaverit. Vives 
vero non modo suae setatis errores depellere inertiamque, 
quse usque invaluerat, majori verborum gra.vitate et 
elegantia et copia exagitare conatus est ; verum etiam 
sparsa, vel facta neque diligenter neque ordine, dis- 
tincte collegit, congesta digessit, confusa et permixta 
ordinavit, ambiguis attulit lumen, novum denique 
aliquid instauravit, et suam quamdam expressit quasi 
formam rationemque disciplinse. Quare firmissime 
confitemur nonnuUos ex iis quos diximus et ingenio, 
et magna scribendi laude, et summa rerum scientia 
floruisse; talem vero exstitisse, qualis fuerit Vives, 
prorsum negamus. 

Hsec fuse et copiose commemoranda putavimus, 
quippe qui illud ea scriptorum enumeratione asse- 
quamur, ut intelligas primum quid tandem habuerit 
illud opus quod novum esset, deinde quibus de causis 
Vives non modo inter suos aequales, verum etiam inter 
omnes anteacta? setatis auctores longe eminuerit. Sed 
hoc non minus adhuc praestare videtur, quod, quum 
multa huic institutioni, ut supra dictum est, desint, 
tamen egregie enucleavit quod genus instituendi 
puellarum infantiam et adolescentiam optimum esset, 
pravamque et corruptam consuetudinem proba sanaque 
ratione emendavit. Quod quidem jam manifestius 
erit, si primum exposuerimus qualis tum fuerit prima 
puellarum educatio, de qua difficile est plus intelligere, 
quam quantum ex operibus scriptorum, qui his tem- 
poribus vixerunt, suspicari licet. 

Constat tum solitos esse parentes natalem filide diem 
nonitajucunde prosequi, nedum albo calculo, utaiunt, 
notarent. Quippe qui, vix tumente uxoris utero, jam 
nihil antiquius haberent, quam ut ad se astrologum 
accerserent, curiosissimeque ab eo sciscitarentur 
« masculusne proditurus » esset, « an foemina (l), » 
Si forte puer natus esset, Isetitiam apertissime ferebant 
omnes, tanquam si felicius matrem « peperisse ca- 
tulum, quam catellam » existimavissent. « Marem » 
nimirum « natura pra^stantiorem.... quam foeminam » 
putabant, seu viribus antecellebat ille, seu rarius 
morbis afficiebatur, seu denique prior creatus fuerat. 
Quod quidem egregie significaverat olim Paulus, cujus 
sententia est : « Viri caput. . . esse Christum » , « mu- 
lieris » autem « caput virum » ; Dei « imaginem et 
gloriam » esse virum, « viri » autem « gloriam (2) » 
mulierem. Sed qualescumque fuerint causae, pro certo 
habendum est summam primae puellarum infantiae 
fuisseincuriam, summaque negligentia fuisse parentes 
qui industriam in equis aut canibus alendis spectari 
volebant, prudentemque virum de conducendo « acci- 
pitrum curatore » consulebant, atpuellae institutionem 
ita floccifaciebant, ut mulierculis aurem perverse 
praeberent. 

Jam hocinsigniterabsurdumerat vigilanter parentes 
providere ne vel ad venandum canis, vel ad currendum 
equus parum aptus esset ; filiam vero informare, quae 
magnam domesticarum rerum partem in se derivaret, 

(1) Erasm. De pueris statim ac liberaliter instit,, T. 1. p. 423. 

(2) Erasm. Colloquia. 
Puerpera, T. I. p. 649. 

qua3 piam, utilein, nec non jucundaui festivamque se 
prdestaret, minime cararo. At illud crudelius erat, 
quuin nulla terra id quod gignit non nutrire, nec 
uUum animantis genus suos fcetus non alere, dicatur, 
statim a partu puellam, teaera voce matris auxilium 
implorantem, alienis uberibus committi exteraeque 
tradi mulieri, quae, id quod attinebat ad cibum, ad 
smmum, aJ potum, ad motum, ad balnea, perinde jam 
quasi parvi momenti res ageretur, pro nihilo plerumque 
ducebat. Ex quo jam fiebat ut multae puellae gravis- 
simis morbis postea laborarent. Nec mirum ! utpote 
quae a pueris indiligenter educatae (I) fuerint ab ea 
nutrice quae vinum aut salsamenta alumnis ingerere 
solebat, et, dum metueret ne nimiumgracilesevaderent, 
nolentibus atque repugnantibus etiam immodicum 
cibum infarciebat, nec providebat ne alimentorum 
copia vigor ingeniisepeliretur, inopia autem flaccidum 
corpus efriceretur. 

Attamen circa vestitum et ornatum non minus pec- 
cabatur. Namque ut eos improbaveris parentes, qui, 
saeviente hieme, teneros admodum pueros ab aedibus 
excludebant, ut adversus frigus ac gelu firmarentur ; 
siceos, mehercule, tota via facile errare dixeris, qui 
puellam vestibus ad ostentationemparatis itaoperiebant , 
ut simiam humano cultu verius ornare viderentur, 
Nam quid memoremus « pilea » illa, illas graves lon- 
geque fluentes « fimbrias », illos nescimus quos 
<( thoraces », nec non « caligas », et « interulas », et 
« vittas », et « caliendra », et « epomides », et « indusia 

^l) Erasm. Colloquia. 
Piierpem, T. I. p. 65J]. 



- 70 - 

linea,»i et « subiiculas », et iii^entes <( caudas 
repliQata§ in cihgulum a-tergo », et « calceolos » gra- 
vibtis spleis et undique duplici cbrio, perinde ad 
calciunjii, certamen quasi pararetur, multaque' alia 
qu9e quum caput tum pectus et humeros et lumbos 
eo pondere premebant, quod « homo sexagenariiis (1)» 
non tulisset? Quid tandem his rebus fiebat ? Imbibebat 
paulatim tenera aetas stultam vestium ambitioneni 
quam diffic^illime posteadediscebat, nee ad justam ma- 
gnitudinem moUia corpora dilatabantur. 

Has autem « ineptias » summa industria et admi- 
rabili sttidio qu6dam Vives impugnavit. Eteriim quam' 
multa scienter, quam multa proprie, quam multa 
leniter his' de rebus, quibus nihil aliud magis ad 
parentes pertinet, id est de Educatione virginis in^ 
fantis, de Reliqua infantiaj de Ornamentis disse-» 
ruit ! Jam in his enucleandis invenit parem neminem, 
utpotequi nihil non ad rationem et tanquam ad pru- 
dentiam direxerit. Magna sane haec ingenii signa ; 
sed, quum multasibi suojure, nihil cer.temagis vindi- 
care posset, quam ea quaedematris offlcio praedicavit. 
Qua.m quidem non tam facundam, hoc est garrulam, 
(qiiid enim est facundia in foemina nisi garrulitas), 
neque « saPtatricem . » , nec « dicacem » , nec « ludi- 
bundam », nec « festivam » volebat^ quam « sapientem 
frugalem, grav^m (2) ^», curae rerum domestioarum, 
qusspeculiaris-provinciaest matronarum, intentaiti, in 
cilbiciilo « uxorem », in officina «textricem », intaber- 
ria «- aulaeoririn venditricem », iri culina « coquam » , 

(1) Erasm. Chrlst. matrhn. Inst., T. V. p. 598. 

{'^) Viv. De In^t. fieni. christ./V. II. L> I. C. XV. p. 09.'). 

inter famulos et famulas « dominam », inter liberos 
« matrem (1) », et tamen haec omnia eadem in 
domo, ut decet « illarum animos fingi..i, quae aqtfis 
iuomni vitap ratione sociae sunt. inseparabiles (2) , ?> . 

Fuerit haec disputfitio Vivi cum nonnuUis ^.Uis 
communis, libentissime confitemur. At ille gravioribus 
et firmioribus usus est argumentis ad .probandum, id 
quod explanari volebat, eaque in unum tanquam corpus 
coegit, et ita conglutinavit ut, quae adumbrata tantum 
erant ab aliis, ea absoluta jam apud ipsum et, ad 
summurti quasi perducta esse viderentur. Sed perga- 
mus quo coepimus, servatoque hujus disceptationis 
ordine, nunc demonstremus quanta diligentia praedica- 
verit necesse esse puellas in litteris erudiri; 

Vetus controversia erat quae tum varie exercehat 
ingenia, utrum praestaret rerum rudes^ omnmo esse 
puellas, andoctrinam aliquam odorari. Alii enim asse- 
verabant, si quid ex multis testimopiis coUigere licet, 
quum caetera, tum vero grseca latinaque opera « parum 
decoram... supellectilem » esse, ut quee multaip 
cerebri partem mulieribus ademissent, quum « parum 
alioquin * in iis jam inesset^ et bis stultas esse doctas 
mulieres, atque ut clitellas non bovi, ita mulieri Utteras 
non magis conyenire. Itaque nplebant, id quod 
(( Abbas » ille de suis « monachis » dictitabat, eas 
« frequentes in libris (3) », quum inde ne minimum 
quidem fructum capere possent. 

(l) Erasm. Colloqala. :•■.: 

Puerpera, T. I. p. 654 , 

V2) Viv. I)e Inst. fonn, chriat., Pifrf. T. 11. p. 648. 

(■^) Erasm. Colloquia. 

Ahhati.s et Erurfifcv, T. I. p. «20. 

Patiebantur autem alii mulieres plenos illos a Mi- 
lesiis fabulis » Ubros interdum legere, at rarum ct 
insolitum esse contendebant eas latinam linguam 
lenere, nedum consuetudinem cum antiquitatis scripto- 
ribus facerent. Sed quum alii alia in utramque partem 
dicerent, nemo sapientius quam Vives hanc solvit 
disceptationem. Is enim dolebat quod, quum de 
canibus ad venandum et asinis ad ferendum onus 
instituendis multa accurate scripta essent, illud ve- 
nisset in controversiam, num expediret « foeminam 
litteras nosse (1) » : 

« Ergo, inquit, uxor aut filia tuadiscet quemadmo- 
dum se comet et pectet etfucabit, et insolabit capillos, 
et subfumigabit chirothecas, et acu supparos pinget, 
et qua pompa incedet; et quibus verbis erit vel ad 
lasciviam vel ad superbiam instructa iion audiet, quo- 
modo haec nugamenta contemnet? Quomodo ornabit 
mentem... ? Hujus tu es sententise homo christianus, 
qua nunquam fuisset stolidissimus gentilis? Exclu- 
detur igitur mulier ab omni bonarum rerum cogni- 
tione (2) » ? 

Deinde non acute modo, verum etiam ridicule ac 
facete adversariorum opinionem impugnavit. Etenim 
quum non ignoraret quae bona sint fieri doctrina 
meliora, et quae non optima aliquo modo tamen 
corrigi et acui posse, vehementissime affirmavit, ut 
virum, ita mulierem ipsam animal esse ratione prsedi- 
tum, neque ad flagitia quasi insita lege impelli, sed 
usu consiliisque ad virtutem adduci posse, et ab ipso 

(l) Viv. De Officio mariti, T. II. C. III. p. 622. 
(i>} Id. Ibid.,T. II. C. III. p. 623. 

Christo ad « mysteria... pietatis (1) » olim admissam 
fuisse ; si melior non esset, nostriim esse culpam qui 
doctrinam subtrahimus. 

Postremo his argumentis, ex honestissima causa 
natis et ab optima ratione profectis, Aristotelis ipsius 
opinionem addidii qui existimabat <( eas civitates, quae 
fopminarum institutionem parum habebant rectam, 
magna se felicitatis parte orbare (2). » 

Quae res quum per se jam miranda esset, tum multo 
magis erit consideranti quis puellarum institutionis 
status id temporis fuerit. 

Genera autem disciplinae duo erant. Plurimi abso- 
lutas fore puellas arbitrabantur, si a primis annis 
domi tenerentur, donec adolevisseni, et inde aut in 
mariti traderentur imperium aut in sacrarum vir- 
ginum ergastulo includerentur. Ita prorsus existi- 
maverant quum cseteri Ecclesiae Patres, tum vero 
inter eos, ut reliquos praetermittamus, Gregorius 
Nazianzenus ille, qui plus quam satis esse ducebat 
puellas « radium ferre, et colum tenere, ac telae assi- 
dere (3). » Nec aliter per medium aevum non quivis 
homines, sed summo ingenio praestantes ea de re sen- 
serant. Quam quidem opinionem mirabiliter significa- 
visse nobis videtur ^gidius Columna, qui optime fore 
judicabat, si puellse ita domi usque ad nuptias inclu- 
derentur, ut « a circuitu, et discursu » cohiberentur, 
utpote quaB hoc tantum modo non solum verecundae 



(1) Viv. De Officio marili, T. II. (1 III. p. ^U. 

(2) Id. De Inst. fom. christ., Pripf. T. II. p. 648. 

(3) S. GreKoiii N&ziauzeni. Opera. Liit. IH09. — 
EpisL Nicohulo, T. I. p. 871. 

efficerenlur, verum etiam « quamdamsilvestreitatem, 
quse ad salvandam pudicitiam » aptissima est, contray 
herent. Sed quum parum adhuc esset eas sub custodia 
teneri, volebateasdemintentas essead « aliqua opera » , 
quia « texere, et filare, et operari sericum, satis viden- 
tur opera competentia feminis », atque in otio vivere 
nescirent, earumque mens « circa illicitas occupa- 
tiones » vagaretur. Quod si tamen una aut altera 
« in alto gradu » esset, « tradenda esset studio 
litterarum (l). » At quale studium, Dii boni ! 

« Sufficit, ait, quod talia proponantur grosse, et in 
quadam summa : ut quod eis dicatur, quod unus est 
Deus omnipotens creator omnium, qui est pater et 
filius et spiritus sanctus. Quod Adam primo parente 
nostro peccante, et humano genere per peccatum ejus 
infecto, Dei filius, ut nos redimeret, assumpsit carnem 
in beata Virgine, et est natus ex ipsa. Quod ipse Dei 
filius propter peccata nostra fuit passus, mortuus et 
sepultus. Quod descendit ad inferos, et eduxit inde 
captivas animas ibi existentes. Quod tertia die 
resurrexit a mortuis. Quod ascendit in coelum, sedet 
ad dexteram Dei patris. Quod iterum venturus est 
ad judicium : et omnes resurgemus, et stabimus 
ante tribunal ejus, reddituri de factis propriis ratio- 
nem ; ita quod qui bona egerunt, ibunt in vitam 
aeternam : qui vero mala, in ignem aeternum (2). » 

In eadem erat sententia, qua ^Egidius Columna. 
Gersonius , cui puellarum natura adeo maligna 

(1) JEg. Golumnse. De Eeg. Principum. 
Pars II. L. II. G. XIX, XX. p. 341-344. , 

(2) Id. Ibid,, Pars II. L. II. C. V. p. 300. 

videbatur, ut in hunc modum sit looritus: « Omnis 
doctrina mulierum... reputanda est suspecta (1).» 
Quid multa?Quum illud compertum haberetur, « valde 
deficere a perfectione virorum >» puellas, jam eas ipsas 
omnibus numeris absolutas fore plurimi putabant^ si 
« ad temperantiam, et ad taciturnitatem, et ad stabili- 
tatem (2) » ese inducerentur. ^ 

• Attamen alterum erat exquisitioris ^iisciplinae 
genus, quod ad morum civilitatem et elegantiam potis- 
sime pertinebat. Quod et quale fuerit, multis e testi- 
moniis perspicere licet. 

Jamvereingenuse putabantur puellae, si vel saltando, 
vel ducendo choreas, vel ineptiis altercando, excel- 
lerent. Quibus cultus cura ante omnia cordi erat : 
mane fervere <(• opera comptricum acfucorum», hinc 
ad « sacrum » ire quo spectarent vicissimque specta- 
rentur, mox « jentaculum » , deinde « fabulae » . Post haec 
prandium, et a prandio « stationes», nugae, face- 
tiseque. Tum puellae inter se assidere, tum occurrere' 
viri, et earum ante genua procumbere. Quse neminem 
repellebat, ea propter civilitatem maxime laudari. 
Deinde inepti, nonnunquam parum pudici lusus. Sic 
pomeridianum intervallum transigebatur, donec rediret 
coenandi tempus , et a coena rursus eadem , quae 
fuerat a prandio, civilitas (3). 

-^l) Gersonii. Opera. Parisiis, 1(506. 

De ExamhiaUone doctrinarum, Pars I[. (Joiisid. 1. 
T. 1. (^ol. 54i. 

(2) i^i^2g.,(4olniun{e. 

I)e Rej. Princ, Pais 1. L. II. G. XIX, p. 278. 274. 

(3) Erasm. Christ. matrim. InsC, T. V. p. 597. 

Nec illae deerant matres quae miras in instituenda 
juventute magistras sese existimarent, si puellas vix 
fari incipientes ad « aulicos mores », id est ad rem 
omnium stultissimam et insanise cujusdam haud dissi- 
milem, prudentissime scientissimeque fingerent. Cujus 
disciplinae hoc erat caput, ut ad singula verba, quibus 
cum matre loquebatur puella repeteret : Madame ma 
mere; etsiquid negaret, pro Nany respon^leret : Salvej 
vosb^e gracej Ma^am^ (l^.Hae^ etiam civilitatis pars 
putabatur, puellas Lancilotum a lacu multaque alia, 
qui3e supra diximus, legere opera, quorum ea vis 
erat quc'B earum animos falleret , ut a volucrem 
auceps fallit visco et fistula (2) », amatoriisque 
historiis a tenera aetate assuefaceret , et doceret 
vitia, priusquam nossent quid esset vitium. Quarum 
quidem fabularum « argumentum » illud fere erat : 
« Delususab uxore maritus, aut puella frustra servata 
aparentibus, autfurtivus cum amatoreconcubitus(3).» 
Atque haec ita referebantur quasi bene gesta fuissent, 
felicique nequitiae plaudebatur ! 

Postremo inani pietate imbuebantur et illiberali, 
quae repugnabat illi verae generosaeque pietati cujus 
hsec summa est, Deum super ornnia esse metuendum et 
amandum, qui condidit, qui restituit ac gubernat uni- 
versa, nusquam non praesentem, nihil non nescientem, 
hunc sibi fidentibus et ipsius praecepta servantibus 
daturum vitam a^ternam, hunc esse « remuneratorem 

(1) Erasra. Chrlat. matrim. Inst., T. V. p. 591. 

(2) Viv. De Inst.fccm. christ,, T. II. L. I. C. XIII. p.GHG. 

(3) Erasm. Christ. matrim, Inst , T. V. p. 598. 

omnium bonorum», ita et « omnium malorum esse 
ultorem (I). » 

Quid jam postea expectandum esset ab iis puellis quae 
a tenera setate « in moUi otio, saltationibus, et omni 
luxu enutritae » pessimisque disciplinis, id est « libidi- 
num , adulteriorum , fornicationum , lenociniorum 
historiis » imbutae erant, inutile est longius disserere, 
quum res ipsa satis declaret. Quippe quse simillimse 
essent iis ^igyptiorum delubris quae foris pulcherrima 
erant, at intra parietesj pro Deo aut «simiam», aut 
«ciconiam», aut «hircum», aut « felem » servabant. 
Quare meram earum coUoquia stultitiam redolebant. 
Ut enim principes de canibus, de venatione, de silvse 
ambitu, de lustrorum ambage, multa garrire solebant ; 
sic illae hihil aliud agebant, nisi obtrectabant, fanda 
nefandaque effutiebant, vera falsis commiscebant, 
dtiosissimosque sermones plerumque producebant. 
Namque nihil aliud antiquius habebant. quam ut lon- 
gissime scientissimeque disputarent « quomodo compo- 
nenda coma, quomodo pectenda, quomodo tingendi 
capilli, quomodo fricanda facies, qualiter complicanda 
vestis, qua pompa incedendum, assurgendum, decum- 
bendum; quibus quo vestitu fas » esset « incedere, quse 
quibus loco cedere» deberent, « quot inclinationibus 
salutare, quae ad quorum oscula venire fas aut nefas » 
esset, « quse asino, quse equo, quse sella, quse curru, 
quse lectica vehi » oporteret, quse aurum, quse gem- 
mas, quse corallia, quae torques, quse inaures, quae 

(1) Erasm. Christ,^ matrim. Inst.,T. V. p. 594. 

armillas, quae annulos, quae monilia ferre » possent, 
«cseteraque Semiramidarum legum nugamenta (1). » 

Voluimus hoc perspicias, conquisitis nonnuUorum 
scriptorum sententiis, qui tum fuerunt, quantopere et 
inauditum et novum et mirum esset hoc opus, in quo 
Vives, pro inani morum civilitate quadam et inscitia, 
seriam finxit rationem, omniaquestudia ita cognatione 
conjunxit, ut poetas, philosophos, historicos, Ecclesise 
Patres ipsos, quasi agmine facto, ad liberaliter insti- 
tuendas puellas vocaverit. Quibus autem causis eas 
diligenter erudiendas esse senserit, dignum est quod 
attentissime animadvertatur, quum in ipsius disputa- 
tione et argumentatione acumen quoddam singulare 
eniteat. 

IUud primum affirmavit, nullo modo eo pejoresfieri 
puellas, quo doctiores evaderent, neque bonas, nec 
malas tanquam insita lege hasci, sed aut ad virtutem, 
aut ad vitium aliorum exemplis et conspiratione quadam 
incitari posse; si nonnullae essent malae, non ideo, 
hercule, accusandam esse naturae malitiam, et eos 
merito irridendos esse qui, propter aliquas parum pro- 
batas, in omnes alias invecti essent; meram denique 
esse dementiam, eas ab omni bonarum rerum cogni- 
tione excludi..Ideo lepidissime suadebat iis, qui aliter 
sentiebant, ut non tam puellas, quam asinos, aut boves 
gignerent, seduloque darent operam ut quidquid esset 
in puellarum animis ad res pulchras et honestas 
colendas, exstinguendum curarent, easque bestiis quam 
hominibus similiores efficerent. Negavit item probitati 

« 

(1; H. G. Agrippae. Opera, Lugd. per Beringos fratres. 

Ve Vanitate scientiarum, T. II. G. LXXI. p. 151, 152. 

officere eruditionem, quippe si res ita se haberet, satius 
esset puellas inter imperitos quam inter doctos , satius 
in saltu aliquo quam inter homines vivere. Etenim 
quumnihil puellis decentius ornamentum quam sobria 
scientia sit, quid jam eveniret, si nihil unquam de 
honesto, nihil de recto, nihil de malo, nihil de vitio 
audirent ? Eos denique male agere existimavit qui neque 
bonum, neque malum filias scire paterentur, quoniam 
multis « suspectae doctae foeminae » erant, tanquam si 
(i malitiae naturali » accederet « adjumentum astutae 
eruditionis (1) » ! 

Vives vero adeo non contendit castitati per seipsas 
officere litteras, ut bonas atque utiles esseeas vehemen- 
tissime asseverarit, quum certe hoc prsestet studiis 
exercitatus animus, quod clarius aequas probasque 
rationes intelligat, videatque quid deceat, et quid 
expediat. Melius enim malum a bono discernet rite 
docta puella, et quod faciet, id cum judicio faciet, 
quum. nuUa firmius casta sit, quam quae ratione casta 
est, eaque demum pudica sit quae, quid sit pudicitia, 
non ignorat : 

« Mulierem non facile invenias malam, aiebat, nisi 
quse... non considerat, quantum sitbonum pudicitia; 
quantum scelus admittat, si eam perdat : quam turpi, 
et levi, et momentanea voluptatis imagine, quantum 
bonum commutet : quantum simul malorum agmen 
introducat, ejecta castitate (2) ». 

Imo pro comperlo plane habebat « malas » mulieres 
« rudes » ac « ignaras » prorsus fuisse litterarum, 

(i) Viv. Delnst. fcem, christ., T. II. L. I. C. IV. T. p. a^. 
(2) Id. Ihid., T. II. L. I. G. IV. p. 654. 

« doclas » vero « probas » decorisque amantissimas, 
Atque plerasque existimabat solam ob hanc causam 
« difficiles » esse, « morosas », studiosas cultus, 
« admiratrices nugarum », in prosperis insolentes, in 
adversisabjectasadmaerorem, denique « intolerabiles », 
quod nuUa meliorum rerum cognitione imbutae, aliiid 
nec amare poterant, nec odisse, quam quod didicerant 
« sub indocta matre (1). Itaque frugiferam esse et 
salubrem puellis disciplinam arbitrabatur, quod eo modo 
facilius ad amplectendam, colendam, fovendam vir- 
tutem inducerentur. Etenim quum earum quae litteris 
se tradunt totam mentem occupet doctrina et in pulcher- 
rimarum rerum cogitationem attoUat, a turpitudine 
etiam et a flagitio deterret, atque in virtutis contem- 
plationem adducit. Quare ese puelte quae discendis 
litteris operam dabunt, non abhorrebunt tantum ab 
istis corruptelis quae animum quasi polluunt, sed 
etiam ab illis le vioribus oblectamentis, scilicet saltatione, 
cantu, concentu, cseterisque rebus in quibus ne boni 
quidem umbram attingerent. Imo, si probe doctae 
fuerint, linguae potentes erunt, neque commissa enun- 
tiabunt. 

Atenim exempla, mehercule, non desunt quibus 
dbctas simul et impudicas fuisse mulieres apertissime 
probatur. Quid veropostea? Pluresprofecto, si « doctas 
acies (2) » explicaremus, ab ipsis temporibus antiquis 
usque ad recentiorem aetatem, ante oculosoccurrerent et 
quasi lucerent, quarum formae et gratiae adjumentum 
eruditionis accesserit ! Jam prodiret in primis illa 

ll) Viv. DeOfficio mariti, T. II. C. III. p. 6-.>8. 

(2) Id. De Inst. foem. christ., T. II. L. I. C. IV. p. 6r)5. 

Graccliorum mater, quse summae liberorum eloquentiae 
tantum contulit. Prodiret illa Porcia, quse Catonis ipsius 
sapientiam animumque in moribus et in omni sua vita 
rctulit. Prodiret Hortensia illa, quae paternam in elo- 
quendo vim reddidit. Prodirent denique multa^ aliae, 
apud quas praestantissimus animus nec non omnium 
virtutum exemplar relucebant. Quis enim ignorat ipsam 
Caroli Quinti matrem italatinis litteris fuisse eruditam, 
ut legatis ex tempore elegantissime copiosissimeque 
responderet? Quid quod filiae Thomse Mori, cujus domus 
« nihil aliud quam Musarum domicilium » erat. « pri- 
mum castis ac sanctis moribus, deinde politioribus 
litteris » ita imbuta? erant, ut apud eas esse « alteram 
Platonis academiam » dixeris, in qua non de « numeris 
ac figuris geometricis »^ sed de virtute deque religione 
disputabatur, quum in « hoc choro amabili » nuUa 
non vacaret « liberalibus disciplinis frugiferseque lec- 
tioni, tametsi praecipua primaque pietatis cura (1) » 
esset. Quid quod denique huic numero adjungere 
potuisset Vives in GermaniaBilibaldicas et Blaurericas, 
quae doctissimae, ut erant, nec non virtute pudicitiaque 
praestantes habebantur ? 

Postremo aliud est quo ab antiqua disciplina Vives 
desciverit. 

Etenim ex quo « praecipuus Ecclesiae doctor (2) » 
ille, Paulus, dixerat : « Qui matrimonio jungit virgi- 
nem suam, bene facit ; et qui non jungit, iKielius 
facit (3) », plerique superioris aetatis auctores ea 

(1) Erasm. Ep. G. Budceo, T. I. L. XVII. p. 760. 
Ep, J. Fahro,T. I. L. XXVIl. p. 1506. 

(2) Erasm. Christ. matrim. Inst.. T. V. p. MS. 
(8> Ad Corinth., Epist, VIL 

potissime praescripserant quse ad servandam yirgini- 
tatem pertinebant. Namque tantum virginitatis hono- 
rem omnes Ecclesiae Patres habuerant, ut ejus 
dignitatem matrimonio ipsi praetulerint, tantumque 
virginitatis amorem in animos immiserant, ut non 
solum adolescentes ac puellae volentes a conjugio 
abstinerent, verum ii etiam qui, ante susceptam Evan- 
gelii professionem, uxores duxerant , ab earum 
complexu concubituque longissime recederent. Itaque 
quum mallent « adhortari ad optima, et manum por- 
rigere ad altissima, quam erudire inferiora (1) », 
in castitatis laudibus celebrandis toti erant. Affir- 
maverat enim Ambrosius « meliorem esse sterili- 
tatem cum virtute (2), » et « Christi lilia » esse 
« specialiter » sacras virgines quae eam « an- 
gelorum » effingebant vitam « quam in Paradiso 
quondam (3) » amisimus. Putaverat autem Augustinus 
« pri©celsiorem » omnibus bonis virginitatem esse, 
quia « naturam vincit et pugnam ; naturam, corporis 
integritate ; pugnam, pace castimoniae (4) », Cyprianus- 
que dicatas Deo virgines laudaverat, « decus atque 
ornamentumgratiae spiritualis. . , honoris opus integrum 
atque incorruptum , » quibus « Ecclesise matris 
gloriosa fecunditas (5) » floret. Hilarius vero, quum 

(i) Viv. De Inst. foem, christ., Prsef. T. II. p 648. 
(2) S. Ambrosii. Opera. Parisiis, 1690. 

De Virginibus, T. 11. L. I.G. VII. p. 158. 
(3)Id. Ihid.,T. II. L. II. G. XV. p. 26^. G. XVII p. 272. 

(4) Augustini. Opera. BasiL 1539. 

De Ecclesiasticis dofjmatihus, T. III. p. 146. 

(5) Gypriani. Opera. Basil. 152»"). 
De Habitti virginisy p. 153. 

« perfectam beatitudinem » sanctorum non « in his 
terrenis et corporalibus » esse sperandam existimaret, 
vehementissime Paulum probaverat dicentem : « Vellem 
omnes homines esse sicut et me (1) », id est in virgi- 
nitate perseverare. Quid quod virginitatem Epiphanius 
« fundamentum » ac velut « crepidinem » quamdam 
« in Ecclesia (2) » arbitratus erat, Basiliusque prsedi- 
carat « angelis similes virgines (3) » esse, atque 
Gregorius Nyssenus virginitatis participes « quasi 
deos (4) » effici ? Eminuerat haec opinio non modo in 
prima illa Ecclesiae origine, verum etiam in media 
aetate perseverarat, namque Bernardus « virgines 
angelis dei » esse « aequales » , « feliciores (5) » esse 
in « seterna beatitudine », ac « vivere angelice inter 
liomines, et in terris more ccelestium conversari (6) » 
judicabat. 

Nemo igitur miretur non eamdem circa matrimo- 
nium fuisse diligentiam, nec ulla paene praecepta, quae 
ad mulierum officium pertinerent, fuisse tradita. Ete- 
nim ex quo « vas electionis » hiec locutus erat : « Mulier 
innupta cogitat qucB Domini sunt, ut sit sapcta 
corpore et spiritu » ; qiiae vero « nupta est, cogitat 

(1) Hilarii. Opera, Basil. 1550. 

In CXXVII Psalm. Enarratio. p. 153. 

(2) Epiphaaii. Opera. Parisiis, 1632. 
Adcersus hcereses^ T. II. L. III. 

(3)Basilii. Opera. Parisiis, 1618. 

De vera Virginitatej T. I. p. 737. 
{k) Gregorii Nyss. Opera. Parisiis, 1615. 

De VirginitalCt T. I. C. I. p. 545. 

(5) Bernardi. Opera. Parisiis, 1621. 

De Virginitate sermo XXI, p. 1267. 

(6) Id. De Adventii Domini. llomilia III, p. 28. 

qu8B sunt mundi, quomodo placeat viro(l) »; caeteri 
unanimo consensu enumeraverant quantis negotiis 
matrimonium abundaret. Jam Ambrosius, Augustinus, 
Damascenus, Basilius, multique alii inter se certare 
videbantur, quemadmodum « nutriendi, instituendi 
et copulandi molestias (2) », et alias naturfe « contume- 
lias, novem mensibus uterum insolescentem, fastidia, 
partum, sanguinem, pannos (3) », tanquam in bono 
lumine coUocarent. Quinimousquead incredibilem fere 
feritiam Bernardus processerat, qui puellis sedulo 
suaderet ut quam diligentissime vitarent societatem 
(( secularium foeminarum »,quia(( seculum diligunt, 
et de secularibus loquuntur, terrena amant..., transi- 
toria concupiscunt », ac (( mulier secularis organum 
est Satanse (4) » . Postremo quum Matha^us ille dixisset : 
« Va3 praegnantibus », sic omnes virginitatem cum 
matrimonio comparaverant ut hoc sa^pissime reprehen- 
derent, illam autem laudarent, ab hoc tentando deter- 
rerent, ad hanc amplectendam hortarentur. Jam vero 
quantum ab his differt Vives qui matrimonium laudibus 
extulit, quanlaque ejus (( sacramenti » esset dignitas 
revocavit, ac multa ad hocauspicandum ineundumque 
prudentissime praescripsit ! Non enim instituendam vir- 
ginem suscepit, quia ut est (( elegans quidemrespuella 
virgo », ita nihil (( juxta naturam prodigiosius anu vir- 
gine(5) », sed matrem qua^ litteris egregie erudiretur, 

(1) Hieronymi. Opera, Parisiis, 1533. 

De perpetua virginiiate Marice, T. II. p. 0. 
{'>) Ambrosii. De Virginibas, T. II. C. VI. p. 153. 
(3) Hieronymi. De perpetua rirginitate Marice, T. II. p. 6. 
^■\) Bernardi. Sermo LVIl. Vt laica' mulierea vitenUir^ p. 1300. 
(5) Erasm. Colloquia, 

Prociet puelUe/r. I. p. {)80. 

riec non, id quod respondisse fertur Lacnena mulier 
illa in bello capta, « domum regere (1) » sciret. 

Quye Vivis propria atque peculiaria dici possint, 
quaeque nova protulerit, et quatenus recentiorem 
aetatem quasi denuntiaverit, cuique jam animadver- 
tere facile est. 



(1) Viv. De Inst, foem. christ., T. II. L. II C. IX. p. 1'^. 

CAPUT V 



Vivis comparatio cum nonnullis aliis 
scriptoribus qui de puellarum institutione 

disseruerunt 



Quid de Institutione foemince christiance sen- 
tiendum esset, satis abundanter, ut arbitramur, 
explicuimus. lUud igitur ejus disceptationis erit extre- 
mum, ul breviter exploremus quae aut omnino, aut 
aliqua ex parte, Vivi communia sint nonnuUisque 
aliis qui de puellis erudiendis ab illo tempore disse" 
ruerunt. 

Primum Erasmus, quamvispauloantecederetsetate, 
tamen Vivem ante alios omnes quum sententiis, tum 
verbis ipsis prosecutus atque imitatus est. Etenim 
incredibile est quam multa sit ab eo mutuatus, 
quamquenon semel ea quae suo insiituto convenire 
viderentur transtulerit in illa opera quibus Be pueris 
statim ac liberaliter instituendis et Christiani 
matrim^onii Institutio (1) nomen est. Namque, nec 
sane timemus ne Vivis gloriam aiigere quodam modo 
videamur, quidquid notatione et laude dignum judi- 
cabat apud nostrum, apis illius more, decerpsit atque 

(l) Erasm.Opera. T. I. p. 421. T. V. p. 513. 

delibavit. Jam vero de prima, hoc est materna eduea- 
tione, post Vivem accurate disputavit, nec non vehe- 
mentissime increpuit crudelem eorum pietatem qui 
parum esse christianum tam sedulo curari corpus 
stultissime asseverabant. Illud autem matres diligen- 
tissime admonuit, ne vulgi vel judicium vel exemplum 
seqtierentur, nec genuisse satis haberent, teneramve 
filiaram infantiam alienis uberibuscommitterent. Quod 
si alumnos alere aon possent, tamen concessit ut tra- 
deretur infans ei nutrici quap, quum sobria, casta, 
integrisque moribus esset. nec malam valetudinem, 
nec ingenii corruptelam lactenti conferret. Quippe qui 
non parvi referre existima^et quo modo, et quibu« in 
locis puellae educarentur et adolescerent. Quare nihil 
hopum pn»termisit quee vel ad cibum, vel ad potum, 
vel ad motum, velad vestitum pertinerent. Immodicam 
cttram sane non probavit, probavit diligentem, nec 
qnidtjuam spectavit aliud quam ut mens sana, id quod 
Romanis proverbio erat, composito bene corpore, 
habilior ad omnia evaderet. 

Deinceps, quum id temporis « fusus » et « colus » 
omnium quidem mulierum « instrumenta (1) » nemini 
non esse viderentur, ac plerique compertum illud 
haberent « sexui foeminino litteras ad famam esse 
in^itiles (2) », tamen ipse tantum prorsus ab hac 
abhorruit sententia, ut saluberrima^ litteras putaverit. 
llla quippe potissimum causa, hoc est ignorantia, 

(1) Emsm. Christ. matrim. Inst.. T. V. p 552. 

(2) U.Epist,, T. I. L. XVII. 
Kpist, G. BudfFO, p. 760. 

puellarum pudicitiam periclitari egregie animadvertit. 
Itaque gravissime contendit, quum nuUa res tantum 
animos quantum studium occupare soleat, gravissima 
e litteris et utilissima prsecepta liauriri posse, quae 
mentem ad rectum instigarent et inflammarent, et 
hoc frugiferas esse litteras, quod « quo magis exer- 
centur », eo magis dulces fiant, neque « cultorem (1) » 
usque ad ultimam senectutem deserant. IUos vero qiii 
putabant minorem in puellis inesse pietatem, quia 
minor in iis inesset inscitia, lepidissime impugnavit, 
utpote qui mallet « talentum auri puri, quam tria 
talenta multo plumbo scorioque vitiata », et irrideret 
mulierculas istas, quse sic a concione redire solebant, 
ut mirifice fuisse concionatum qui dixit » prsedicarent, 
ac vultum hominis « graphice (2) » depingereat, at 
recensere non potuissent quid ille dixerit, vel si quid 
stulte, si quid extra rem exciderit. 

Praeterea quum aegre ferret « Milesias » illas « fabu- 
las », de quibus supra diximus, in puellarum omnium 
ore et sermone esse, graviores nec non utiliores anti- 
quitatis auctores legendos quam diligentissime com- 
mendavit. Maximienimreferrearbitrabatur quibuscum 
scriptoribus puellaR versarentur, quibus opinionibus 
imbuerentur, quibusque exemplis formarentur, nedum 
probaret amatorias istas « historias » atque « cantio- 
nes » (3) quarum bona pars adeo non obscoenitate 
vacabat, ut « talium naeniarum artiflces deberent csesi 

;1) Erasm. Christ matrim. Inst., T. V. p. .V>3. 
(2) Id. Epist. T. I. L. XVII. 
Epist. G. Budoeo, p. 760. 
(8) Id. Christ. matrim. Inst., T. V. p. :m. 

flagris sub carnifice, pro lascivis lugubres canere can- 
tilenas (1) ». Quare eisdem fere finibus, quibus Vives, 
aptam ad puellas doctrinam circumscripsit, amoenas- 
que artes longissime esse rejiciendas existimavit. Sed 
quod Vivi objurgavimus, id item Erasmo objurgave- 
rimus, qui ingenuis puellis optime consuluerit, plebeias 
vero omnino prsetermiserit, nisi fuerit satis illud quod 
de tanta re dixit : « Certe moneri divites possunt, ut si 
quos viderint pueros e pauperibus quidem, sed gene- 
rosa indole natos, eos suis impendiis curent educandos, 
aut suis liberis adjungant, ut sub eodem paedagogo 
pari cura instituantur. Multa quidem sunt eleemosyna- 
rum genera, quibus opulenti commercantur regnum 
Dei, verum sciant hoc esse praecipuum Deoque gratis- 
simum eleemosynae genus (2) ». 

Postremo non virginem tantum informandam sus- 
cepit, qu8B in « monasterio » mancam, aut potius inuti- 
lem plane vitam degeret, sed matrem illam quae 
(( marito per omnia » satisfaceret, (( familiam » conti- 
neret (( in officio (3) » liberorumque mores fingeret. 
Quare matrimonii dignitatem et laudem non semel 
extulit, (( quod ipse Dominus Jesus haud gravatus est 
conjugatis non solum honorem habere multis modis, 
verum etiam vivendi formam pra^scribere », et ipse pro 
sua parte attulit aliquid quo conjuges admoneret 
quemadmodum in hac sanctissima societale, (( quam a 
Christo traditam et honeslatam susceporunt (4) », 

(1) Erasm. Christ. matrim, Inst., T. V. p. 51)8. 

(2) Id. Ibid./iW.p. 596. 

(3) Id. Episf. .- Epist. G. Rudceo, T. I. L. XVII. p. 761. 

(4) Id. Christ. maty^m. Iust., T. V. p. 513. 



- 01 — 

w 

felicissime viverent. Qiiod quidem quum ex honestissi- 
mis causis proficiscebatur, tum vero non ita mirandum 
erat, si reputaveris qwfe fuerit Erasmi sententia de 
« monasteriis » quae ^ vitse ergastula, non sine instinctu 
Satanae inducta(l))) fuisse existimabat. Atque adeo 
non putabat alliciendas ad « monasticam vitam » puel- 
las, ut acerrime reprehenderit « quorumdam Phari- 
saicorum improbitatem», qui, «juxta testimonium 
Evangelicum )) , per omnes divitum sedes, per omnes 
scholas, per omnia convivia obambulabant. Et quam 
ob rem, dii boni ? Ut « proselytum aliquem (2) )) in 
nassam allicerent, vixque credendis artibus puerorum 
ac puellarum credulitati insidiarentur. Quippe nove- 
rant setatem et injurise et fraudi idoneam, eosque per- 
trahebant in id vitae genus, unde semel irretiti se 
extricare non potuissent. 

Sed nobis non in animo est singula odiose recensere 
quae Vivem inter et Erasmum communia passim repe- 
riuntur, quum ea fere innumerabilia sint. Nec mirum ; 
quippe eodem tempore ambo vixerunt, nec non iisdem 
auctoribus imbuti sunt, imo utrique par antiquitatis 
amor, par scholasticse confusionis odium, par recen- 
tioris philosophiae cognitio, ac de vitse quoque genere 
inter eos quidam consensus fuit. 

Tum floruit Lutherus iile qui, quum quereretur 
omnia gymnasia « collabi (3) )) , atque « aliam vivendi 
rationem et viam Deo acceptiorem et liberis magis 

(1) Erasm. Epist. — Epist. Liv. Ammonio Cartusiano, T. I. 

L. XXV. p. mn. 

{2) Id. Epist. — Epist. L. Grunnio, T. I. L. XXV. p. 1283. 
^8) iiiithei-i. De inst. pucris, T. VII. p. 438. v". 

salutarem (1) » afferre vellet, puellarum institutionein 
quasi in cursu etiam attigit. Etenim quam « res 
seria » esset, quam « ingens », et quae« Christi uni- 
verfiaeque Christianitatis » interesset « pie » et 
« christiane (2) » educari puellas, egregie et ipse 
intellexit. Itaque volebat « per dies singulos » scholas 
illae adirent « saltem ad unius horulse spatium », 
quum « ductandis choreis, aut sertis concinnandis (3) » 
longe pejus operam dare solerent, iisdemque fere 
verbis, quibus Vives, admonuit quam salutaris litte- 
rarum vis esset, quae, praeterquam quod « damnosse » 
non essent, « etiam ornatum uberiorem, decus, utili- 
tatem (4) » afferebant. 

Qua in mente, putabat « optimas scholas de integro 
erigendas esse ex sequo pro masculis proque puellis », 
ut « ad conservandam reipublicaetranquillitatem (5) » 
viri nec non mulieres peritiores evaderent. Sed in his 
discendi ludis non jam « Donatus » iste memoria 
hauriebatur, autfrigidissimi « Alexandri (6) » versiculi, 
aut « vanissimiperniciosissimiqueindoctissimorumMo- 
nachorum libri, Catholiconj FloristajGrcecista^ La- 
byrinthuSy Dormisecure, atque id genus asinini ster- 
corarii a malo genio invecti » ; at « classicorum scrip- 
torum (7) » opera, quse tanti quanti « sericum, byssum, 
purpura, vina exotica, pulveres aromatici, et quidquid 

(1) Luth. J)e inst. pueris, T. VII. p. 439. r° 

(2) Id. Ibid.. T. VII. p. 439. V. 
(3; Id. Ibid.,T. VII. p. 445. v\. 

(4) Id. Ibid., T. VII. p. 441. t". 

(5) Luth. De inst. pueris, T. VII. p. 444. v». 

(6) Id. md., T. VII. p. Vi'k r«. 

(7) Id. Ibid., T. VII. p. 4413. v«. 

praeterea peregrinaram est mercium (1) » aestimanda 
Luthero videbantur. Attamen quum « christianis... 
scripturse sacrae exercendae studium (2) » potissime 
conveniret, « primum locum merito » obtinebat 
« Theologia utriusque Testamenti », deinde « grseca 
latinaque lingua », et inter omnia annales, chronica, et 
historiae quacumque lingua ad posteros transmissae (3) » . 
Inde non illum modo studiorum fructum esse futurum, 
id est nescimus quam morum civilitatem atque elegan- 
tiam, sed fieri posse ut puellae « audirent ex historiis 
rerum gestarum dicta ac facta totius urbis, ut huic 
regno, principi, viro privato, aut mulieri tandem hoc 
aut illud consilium successisset », et « brevi tempore 
totius ab initio mundi conditionem, vitam, mores, 
consuetudinem, consilia, strategemata, successum rei 
salvse et perditse tanquam in speculo contemplari (4) » 
possent. 

Existimamus hactenus similitudinem quamdam 
Vivem inter atque Lutherum deprehendi posse ; sed et 
diversissima quaedam facillime agnoveris, quae quum 
ex nativa ingeniorum diversitate, tum ex eo quod 
variis studiis instituti variisque ex principiis ambo 
sunt profecti, derivata esse videantur. 

Lutherus enim quum Germanos doleret « asinos, 
truncos, caudices, fungos plumbeos, stupidos esse(5), » 
etjuvarecura prudentiaque docere « confusam vulgo 

(1) Luth. Deinst. pueris, T. VII. p. 441. v°. 

(2) Id. Ibid., T. VII. p. 443. y\ 

(3) Id. Ibid., T. VII. p. 447. i-* 

(4) Luth. De inst. pueris, T. VIL p.444. v". 

(5) Id. Ibid., T. VIL p. i'39. Vo. 

multitudinem . . . , utpote sanaB educationis impe- 
ritam (1) », potissimum in animo haberet, non iis 
modo consuluit ingenuis puellis quas erudiendas Vives 
Erasmusque susceperant. Sed quum nihil antiquius 
haberet, quam ut reformatam religionem in omnium 
mentibus inculcaret, nec tacere vellet « priusquam 
Christi justitia fulguris instar (2) » eluxisset, plebeiis, 
ignobilibus, inferioribus atque humilioribus puellis 
instituendis operam prsecipue dedit. Quare scholas 
requirebat atque desiderabat eas, in quibus non anti- 
quitatis tantum opera discerentur, sed etiam, id quod 
Vives et Erasmus omnino respuerant, patrius sermo 
de quo multo uberius locutus est. Imo quam diligen- 
tissime providerat, quemadmodum non isti, mehercule, 
« boves Cyprii, aut porci Acarnanii, hoc est brutis- 
simi (3) » ; verum tam scientia quam virtute spectati 
magistri educandse juventuti praeficerentur. Atque, ad 
id perficiendum, impendendam jure putabat pecuniam 
eam, quae « pro redimendis indulgentiarum impos- 
turis , legendis missis , dissolvendis vigiliis , testa- 
mentis satisfaciendis , reparandis anniversariis , 
explendis monachis..., et quidquid hujus farinse reli- 
quum (4) » erat, tam inepte et tam ingrate profunde- 
batur. 

Nunc si paulum examinaveris recentiorum opera 
scriptorum qui puellarum institutionem procuraverunt, 
probe agnosces quam multa Vivi et illis cognata repe- 
riantur. 

(1) Lutli. Dei7ist.pueris, T. VII. p. 444. V». 

(2) Id. Ibid,, T. VII. p 438. Y\ 

(3) Luth. De inst. pueris, T. VII. p. 441. Y\ 

(4) Id.Ibid., T. VII. p. 439. V>. 

Nonne enim acutusille viretnatura usuque callidus, 
Fenelo (1), adeo cum Vive consentire videtur, ut in 
iisdem fere fundamentis, quibus et ipse Vives, suam 
disciplinae rationem posuerit? Quippe in illo egregio 
libello, quem jam prope perfectum dicere auderes, ab 
iisdem principiis orditur, ut maxima et ampiissima 
tantummodo amplectamur, nec non ad idem spectat. 
Quis enim non fateatur in duas partes dividi posse ra- 
tionem cujus auctor fuit nostras? Jam ^^vero cunctis 
puellis propositum est illud, ut grammaticae, arithme- 
ticse, religionisque rudimenta non omnino ignorent; 
iis autem quae sive in aula, sive in urbe vivent, ut 
graecam, latinam, gallicamque historiam odorentur, 
et item oratorum, poetarum philosophorumque opera 
delibent. Illud denique ambobus commune potissimum 
est quod mulierem, non mulierculam instituere in 
animo habent, nec quidquam monent accuratius quam 
ut puella, quum nupta erit, mente tota et studio omni 
in domesticam rem incumbat. 

Hunc proxime insecuta est mulier (2) illa, qua^, 
quum nihil inane, nihil sine causa, nihil superva- 
caneum in animo admitteret, nec nubes captaret, intra 
quotidianae utilitatis fines suam disciplinam inclusit. 
Praeclaram, mehercule, magistram, prudentia divina 
et altamente necminus firmo judicioprseditam ! Excepto 
autem quod seria longe rejecerit studia quae com- 
mendaverat Vives, csetera fere retinuit praecepta qua^ 



(1) Fenelon. De VEdiication des filles. 

(2) Maintenon (Madame de), Ltttres et entretiens sur VEducation 
des filles, par Tli. LavaUee. Paris, 1861. 

jam in Institutione foemince christiance reperiuntur. 
Vide enim quae per epistolas, per sermones, per collo- 
quia sparserit de doctrina puellis apta, qua absolutse 
evaderent et contra varios vitae casus munirentur, de 
lectione quam et utilem et frugiferam putabat, de 
domestica re curanda qua nativum vigorem exercerent, 
de pietate, de morali scientia in qua eminebat, de usu 
rerum, de fortuitis ferendis, de puerorum institutione, 
si haberent, quemadmodum illos efficerent non locu- 
pletes, neque civili dignitate honestos, sed probos, sed 
pios, sed omni virtute praeditos, probeque jam agno- 
veris quam multa ambobus communia fuerint. 

His autem omnibus eum addiderimus virum, ut 
caeteros omittamus, imprimis honestum eumdemque 
eruditissimum, et graecis litteris et latinis ornatum 
antiquitatisque peritum, omnino virum (1) egregium. 
Namque si ea evolveris atque in unum quasi corpus 
coagmentaveris quae non in uno explicuit libro, quam 
multa cum InstHutione foemince christiance con- 
gruere compereris! Jam vero, ut Vives olim, sic et 
ipse non leve quoddam et jocosum, sed serium et grave 
discendi genus ordinavit, nec unam e multis erudien- 
dam suscepit mulierem, sed nobilem, divitem, illustri 
loco ortam, cui non vilis ac communis, at magnifica et 
quodammodo generosa disciplinae ratio convenit. Non 
quod in animo informare habuerit nescimus quam 
doctam mulierem, quae « curtum sermone rotato » 
torqueret « enthymema (2) » ; illam potius effinxit 

(1) Dupanloup. Quelqnes conseils aux femmes chretiennes qui 
vivent dans le monde sur le travail intellectuel qui leur convienf. 

(2) Juven. Sat, VI, 

quae doctrinis ita tingeretur, ut inertissimum et 
desidiosissimum otium vitaret, ex quo omnium malorum 
cohors proficiscitur ; quae domum, ut amabilem provin- 
ciam, coleret atque diligeret, quae non modo, ut fit 
nugas effutiret, at graviter nec non festive cum marito 
loqueretur, quae ejus ipsius vitam incredibili voluptate 
quadam aspergeret, quae denique proprios liberos prima 
rudimenta docere posset. Quare litteris nec eis vulga- 
ribus, sed mterioribus ac reconditis imbuebatur ea 
mulier cujus speciem in mente expressam ille Comj re- 
henderat. Jam non se nutriebat iis nugatoriis operibus, 
quibus mel veneno miscetur, et unde nescimus quid 
oritur <( quod jacit undiqueignemardentioremet magis 
foetidum quam sit ignis graecus et sulphureus, ignem 
luxuriosorum verborum admodum immundorum et 
prohibitorum (1) » ; sed pleniorem Cartesii, Bossuetii, 
Paschalis, Cornelii, nonnuUorumque aliorum succum 
tantummodopascebatur. Philosophiam praeterea aggre- 
diebatur, non ita tamen ut ejus mysteria scrutaretur, 
sed delibaret, nec ingenium in conterendis argutiis 
depravaret. Ad hsec addebat rerum gestarum memoriam, 
maxime ad recte sentiendum idoneam, aliquam juris 
cognitionem, et ante omnia alia tenebat religionis 
scientiam, quae cujuslibet institutionis fundamentum 
existimanda est. 

Quid ab ipsis doctrinis breviter inter se comparatis 
colligatur, apertissime apparet. Jam cuncta ita in animo 
comprehendit, ita composuit, ita coagmentavit Vives, ut 

(i) J. Gersonii. Tract. contra Romantium de Kosa, T. IV. 
Col. 935. 

recentiores scriptores, seu dedita opera, $eu casiu 
quodai», «adem quae vetus iUe magister praeceperat, 
li1l)averiTit , atque degastaverint. Quis nunc nobis noh 
concesseril Vivem tanquam uberrimum ilium fuisse 
fontem e quo caeteri, quamvis non fuerint inter se 
pares, postea fluxerunt? 



CONCLUSIO 



Qui fuerit Vives, quae de tenera puellarum aetate 
disseruerit, quam doctrinam eis necessariam putaverit, 
quid ex antiqua disciplina servaverit, quatenus extra 
tritam viam flexerit, quid ab eo mutuati sint ii qui 
eamdem rem illustrandam susceperunt, examinavimus. 
Jam ex hac nostra disquisitione facile apparet quam 
multa sagaciter explorata, quam multa egregie expli- 
cata, quam multa prudenter enucleata, at simul et 
obsoleta, dissona^ et, ut ita dicamus, manca in Ins- 
titutione foeminm christiance reperiantur. Sed id 
mirari jam desines, si reputaveris quibus et quam 
turbidis temporibus vixerit Vives. Inciderat enim in 
eam setatem qua majorum disciplina consenuerat, nec- 
dum tamen posterorum orta ferat, et ob eam ipsam 
causam, vetera et nova, vera et falsa commiscebantur. 
Quee in republica, eadem in animis erat perturbatio. 

Quamvis rem susceptam inchoavisse potius quam 
perfecisse videatur, tamen fuit is quem illa tempora 
ferre potuerunt. Itaque non quantum profuerit, sed 
quantum prodesse voluerit, ciestimandum est, quoniam, 
ut ait TuUius, « nihil est simul inventum et perfec- 
tum (1) )). Jam veremur ne amore plura quam fuerint 

(1) Gic. Brutusy 0. XXXVI. 



- 100 — 

in eo dicere videamur. Noli tainen putare quemquam 
alium ejusdem sptatis plenius et uberius de puellis 
instituendis disseruisse. Non enim, ut saepe fit, de arte 
disputavit quam nunquam didicerat; sed illa ipsa quae 
in suum opus retulit, non studio tantum, verum etiam 
experientia assecutus erat, praesertim quum non mino- 
rem e vitse usu quam e libris sapientiam hauserit. Post 
tot annos, e longinquo ipso, melius licet oculis et mente 
judicare quantum inter omnes aequales suos eminuerit. 
Primus enim spiuas evellit quibus impediebatur iter, 
primus a pristina consuetudine ad novam disciplinam 
puellarum institutionem adduxit, primus viam quam- 
dam ratione et praeceptis munitam posteris tradidit, et 
quasi digito indicavit quem ad finem tendere oporteret 
eos qui ea de re scribendi munuspostea susceperunt. 
Ita sentire et agere ingeniosi et audacis viri erat cui 
maximum acumen fuit, quique futuram recentiorum 
temporum opinionem divinavit. Quare totam illam 
Institutionem fcemince christiance suo jure quo- 
dammodo vindicare potest, quamvis ab antiquitatis 
scriptoribus nonpauca, ut erat ingenue doctus, assump- 
serit. Jam ejus opus evolventibus multa obversantur, 
quae non dubitare sinunt quin simplex illud et perfec- 
tum, quo pra3clarorum ingeniorum scripta signari 
solent, plane ibi appareat. In quo incorrupta quaedam 
latini sermonis integritas est, scribendique non jejuna 
atque nuda, sed aspersa atque distincta multarum 
rerum varietate facultas. Nec mirum, si reputaveris 
quam multa auribus acceperit, quam multa viderit, 
quam multa animo et cogitatione judicaverit, quam 

multa denique legendo percurrerit, quae propriis 
opibus et divitiis simul accreverunt. 

Hae sunt, ni fallimur, praecipuae causae cur in 
memoriam Institutio foemince christiance revocanda 
esset. Hanc autem quaestionem quum nobis ut indaga- 
tione dignam benigne comprobavisset vir idem et huma- 
nissimus et — venia ejus bona dixerimus — severissi- 
mus existimator, Marion, hoc opus a tenebris atque 
silentio vindicare aggressi sumus. Quod si munus sus- 
ceptum absolverimuSy nos pretium operae fecisse spera- 
bimus, et satis officio nostro factumesse arbitrabimur. 

Praeterea exciderunt ex typis aliquot verba in quibus pro 
oe legendum est m, et vice versa ; qu8P errata ipse lector emen- 
dabit. 



\ 



